open-index/open-wikipedia-markdown huggingface dataset:
我是香港人連線

**我是香港人連線**（），係一個主張香港獨立同埋倡議獨立意識嘅網站，喺2004年11月成立，認為「全民投票、獨立建國」應該係香港最終嘅理想。呢個網頁亦都提議香港效仿其他嘅去殖民化運動，即係要舉行公投嚟決定香港嘅未來。我是香港人連線嘅關係伙伴係香港李登輝嘅友會，所以有建議去學習關於中華民國總統李登輝嘅思想。

## 事件
「我是香港人連線」網頁喺2004年11月1日註冊，喺創立期間撞正香港立法會議員張超雄提案香港喺普選嘅爭議上舉行全民公投。因為咁，所以北京有聲稱有香港人想搞「港獨」，同時話喺香港舉行嘅任何公投都係違反香港基本法。面對北京嘅指控，香港泛民主派再次澄稱香港冇人喺度搞港獨。2004年11月中，香港報章同埋美聯社報導咗「我是香港人連線」網站嘅出現。之後，2005年2月6日中新社發表評論員文章，指控我是香港人連線公然策動「香港獨立運動」，並且煽動網民加入。中新社指控「我是香港人連線」網站擺明寫出港獨嘅「理據」：聲稱「1997年是被中共吞併」；「中國政府視香港為殖民地」，話「香港特區政府是傀儡政府」；指責「《內地與港澳關於建立更緊密經貿關係嘅安排》是加強吮吸香港經濟成果」；提出「香港國」將會實行嘅政體、國歌、國旗等等代表獨立主權嘅符號；更加聲稱要透過網絡運動嚟發動輿論攻勢，讓「港獨」發芽，喺時機成熟嘅時候成立「香港國」。

有報章指出「港獨」喺香港唔成氣候，但係亦有一啲媒體大張旗鼓嚟點名批判。

## 評論
有人話「我是香港人連線」有關香港獨立建國嘅政治主張，有可能因為觸犯中國喺2005年3月14日第十屆全國人民代表大會第三次會議通過嘅《反分裂國家法》而須要負上刑責。支持呢一個論據嘅人亦都認為：呢種鼓吹香港「獨立」，「違法亂紀之組織，吾人必須以刑法觀點論斷，而不應訴諸言論自由或學術自由考量而縱容此等歪理之蔓延。」

另外有言論話：由於香港人普遍都冇「獨立意識」，所以即使北京方面同香港官方冇對《我是香港人連線》網站發表任何有批評性質嘅言論，個網站嘅影響力都只係非常有限。反而，佢哋不斷咁批評，甚至間接咁為呢個網站做埋宣傳。亦有唔少人話呢個網站只係中國政府官員喺發表「公投等同港獨」嘅言論之後，網民作爲回應嘅「惡搞」網站。網站入面有部份內容都幾無厘頭，例如孫中山招兵買馬或者甘地嘅不合作運動等等，唔單只冇發生過，入面有啲内容，好似「香港人口是由多元種族組成，香港永久居民除華人佔大多數，尚包括四個少數族裔，即孟加拉人，高加索人，印度人及巴基斯坦人」、有個地圖將中國大陸稱為「支那豬（無主地）」等，根本就不符事實。除咗提倡香港獨立運動之外，網頁亦都鼓吹「東土耳其斯坦」（即係新疆）、「滿洲」、內蒙古、台灣、西藏、福建、廣東同埋吳越成為主權獨立嘅國家。

## 有關嘅報道
* 2004年11月16日 美聯社 http://www.taipeitimes.com/News/front/archives/2004/11/16/2003211250 
* 2005年2月6日 中新社 https://web.archive.org/web/20050828005706/http://www.chinanews.com.hk/cgi-bin/shownews.pl?filename=0206002.cns&date=20050206&type=chinese
* 2005年2月7日 南華早報 https://web.archive.org/web/20050215214319/http://www.asiamedia.ucla.edu/print.asp?parentid=20474
* 2005年2月7日 蘋果新聞網 https://tw.finance.appledaily.com/daily/20050207/1566995 
* 2005年2月7日 文匯報 https://web.archive.org/web/20150620182638/http://www.wenweipo.com/news.phtml?news_id=HK0502070022&cat=003HK

## 攷

## 睇多啲
* 香港獨立運動
* 香港本土力量

## 出面網頁
* 我是香港人連線 網站及其香港獨立宣言
李子建

**李子建**（），香港親中派政治人兼教育界人士。現任香港教育大學校長同課程與教學講座教授。

## 公職
*香港再出發大聯盟發起人
* 第十四屆全國政協委員特邀香港人士

## 政治立場
佢係香港親中派成員，曾經支持一啲活動，幫助宣傳北京未經諮詢或香港人同意強行訂立嘅港版國安法。

## 參考來源
錦衣衛

**錦衣衛指揮使司**，簡稱**錦衣衛**，係明朝所設嘅特務機構，直接向皇帝負責。出去做嘢嘅校尉被雅稱做**緹騎**。洪武十五年（1382年），錦衣衛喺原親軍都尉府同所屬嘅儀鸞司嘅基礎上改制而成。下轄經歷司、南北鎮撫司同親軍所、馴象所等十四所。永樂後，分為錦衣衛同南京錦衣衛。
赫夫帕夫

**赫夫帕夫**（）係J‧K‧羅琳嘅奇幻小說系列《哈利波特》入面，霍格華茲嘅四大學院之一。呢個學院由海加‧赫夫帕夫創立，學院嘅代表物係黑獾，仲以忠厚誠實，善良友愛，唔怕艱辛嚟做收生條件。赫夫帕夫嘅學院導師係草藥學教授帕莫娜‧芽菜，而嗰個學院嘅幽靈係快活嘅肥修士。根據羅琳嘅講法，赫夫帕夫學院大致對應四大元素入面嘅土，而佢嘅代表顏色係淡黃色同黑色（入面係金絲雀黃色同埋石墨色）。

赫夫帕夫學院培養咗好多出名嘅巫師同女巫，包括怪獸系列電影嘅主角紐特‧斯卡曼德、鳳凰會嘅成員小仙女‧東施，同埋喺三巫鬥法大賽入面代表霍格華茲嘅鬥士—西追‧迪哥里。

## 特質
赫夫帕夫學院著重勤奮、耐心、正直同忠誠，因為咁而被睇成霍格華茲裡面最寬容嘅學院，亦都係最少出現黑巫師嘅學院，嗰個學院嘅學生仲喺1998年嘅霍格華茲大戰期間決定留低保衛學校，佢嘅人數同哈利‧波特所屬嘅葛萊分多學院差唔多。不過由於嗰個學院嘅價值觀搞到赫夫帕夫學院並冇好似其他３個學院咁著重競爭，嗰度嘅學生對待成就嘅態度相對溫和，亦都因為咁令到佢哋最容易被忽視。事實上，赫夫帕夫學院入面亦都有好多成功仲對巫師世界產生咗很大影響嘅巫師，例如係寫霍格華茲新生必備教科書《怪獸與牠們的產地》嘅魔法生物學家紐特‧斯卡曼德、鳳凰會裡面精通變形術嘅正氣師小仙女‧東施，仲有曾經代表霍格華茲參加三巫鬥法大賽嘅西追‧迪哥里。

喺怪獸系列電影入面飾演紐特‧斯卡曼德嘅演員艾迪‧烈柏尼唔滿意外界對於赫夫帕夫學院嘅刻板印象，佢仲認為赫夫帕夫學院一直以嚟被「污名化」，佢喺2016年拍咗條短片幫赫夫帕夫「平反」，佢話：

嗰個系列小說嘅作者J‧K‧羅琳都曾經講過赫夫帕夫係佢最鍾意嘅學院，佢話嗰個學院代表咗真正嘅無私同善良。

## 學院相關
赫夫帕夫嘅宿舍同交誼廳嘅入口隱藏喺霍格華茲嘅廚房，嗰度收埋喺廚房右手邊走廊壁龕裡面嘅一堆擺喺陰暗石槽上面嘅大木桶裡面。如果要入去嘅話，入去嘅人一定要用「」輕敲第２排中間底部嘅第２個木桶，嗰個木桶嘅桶蓋就會旋轉咁打開，入去嘅人就可以喺呢度入到去學院嘅交誼廳。同其他學院唔同嘅係，赫夫帕夫嘅交誼廳係唯一帶有驅逐裝置嚟防止非法闖入者嘅學院交誼廳，如果入去嘅人冇按照啱嘅旋律嚟敲，又或係敲嘅節奏或者次數唔啱，咁另外一個桶嘅桶蓋就會爆裂，向闖入者嘅身上潑滿醋，嗰個學院嘅宿舍同交誼廳因為咁而從來冇外人能夠入到去。

當通過入口通道之後，入去嘅人就會發現赫夫帕夫嘅交誼廳裡面係個相當舒服同溫馨嘅地方。嗰個交誼廳係一間樸實嘅圓形大房，嗰度總係陽光明媚，學生可以透過圓形嘅窗睇到窗外面嘅蒲公英同搖吓搖吓嘅青草。嗰度嘅天花板好低，裡面掛滿咗黃色嘅帷幔，房裡面嘅裝飾強調樸實嘅感覺，帶有黃黑圖案同磨光銅邊嘅長毛絨梳化同好舒服嘅凳，迎接嗰個學院嘅學生去呢度休息，或者傾吓嗰啲由學院導師—芽菜教授帶嚟嘅得意標本。周圍可以見到懸掛住或者擺放住嘅植物，佢哋有時仲會唱歌跳舞。赫夫帕夫學院嘅學生透過一道好似桶蓋咁嘅完美圓形拱門嚟入去自己嘅睡房，而入到通去宿舍嘅隧道好窄。

## 相關物品
赫夫帕夫嘅傳承物品係赫夫帕夫嘅金盃，金盃上面有兩個把手同獾形態嘅紋章。嗰個金盃後尾傳到去海加‧赫夫帕夫嘅遠親後裔—，嗰個金盃最後畀佛地魔用嚟做咗分靈體。

## 代表人物
喺原著小說入面，海加‧赫夫帕夫已知嘅後裔係史密家族，包括花奇葩‧史密，不過赫夫帕夫學院嘅學生—災來耶‧史密係咪都係嗰個史密家族嘅成員就不得而知喇。

* 海加‧赫夫帕夫
* 帕莫娜‧芽菜
* 紐特‧斯卡曼德
* 西追‧迪哥里
* 小仙女‧東施

## 參考資料

## 註
雷文克勞

**雷文克勞**（），係J·K·羅琳嘅奇幻小說系列《哈利波特》入面，霍格華茲嘅四大學院之一。呢個學院由羅威娜·雷文克勞創立，佢原有嘅代表動物係鷹而唔係渡鴉（電影入面為咗更貼題而將佢改成渡鴉），用智慧聰敏嚟做收生準則，著重知識、創造力同包容性；果個學院嘅導師係魔咒學教授菲力·孚立維，而學院幽靈係羅威娜·雷文克勞個女—海倫娜·雷文克勞（灰衣貴婦）。根據羅琳嘅講法，雷文克勞學院大致對應於四大元素入面嘅風，佢嘅代表顏色係藍色同青銅色。

雷文克勞學院培養咗好多出名嘅巫師，包括果個系列主角哈利·波特嘅初戀女友—張秋，同埋佢嘅好朋友露娜·羅古德。

## 特質
雷文克勞學院著重智慧、博學、睿智同機智，嗰個學院因為咁而更加傾向去揀啲有天份而且積極學習嘅學生。嗰個學院嘅代表物係鷹而唔係渡鴉（電影入面為咗貼題啲而將佢改成渡鴉），渡鴉喺傳說入面係一種能夠學嘢好快嘅聰明雀仔，而係同埋嘅合成詞。雷文克勞學院嘅代表顏色係藍色同埋青銅色（哈利波特系列同埋入面用咗藍色同銀色嘅領呔同埋頸巾嚟代替）。喺系列嘅小說同電影入面，嗰個學院嘅導師係符咒學教授菲力·孚立維，而學院幽靈係有灰衣貴婦之稱嘅羅威娜·雷文克勞。

根據羅琳形容，葛萊分多學院嘅妙麗·格蘭傑同米奈娃·麥都係好聰明嘅女巫，佢哋兩個分別喺佢班級入面成為最優秀嘅女巫，而分類帽都曾經好嚴肅咁考慮將佢哋兩個派到去雷文克勞學院。

另外，雷文克勞學院尊重個別差異，對於各類資質嘅學生都有好強嘅接納同包容性，嗰個學院嘅學生因為咁有時都會顯得好特別，有唔同尋常嘅知識興趣，比如哈利嘅好朋友—露娜·羅古德就係嗰個學院嘅學生。雷文克勞普遍歡迎仲接受呢啲「怪人」，而嗰度亦都係佢哋最理想嘅學院。

雷文克勞學院喺學業成就方面有相當嘅競爭力。赫夫帕夫學院嘅級長曾經講過，雷文克勞嘅人會因為自己學院出咗個名人而覺得非常驕傲，不過除咗喺魁地奇比賽之外，雷文克勞通常同其他學院之間並冇咩強烈嘅競爭關係（佢哋喺呢種情況之下同赫夫帕夫嘅競爭最激烈）。

哈利認為雷文克勞會同赫夫帕夫學院一樣，同葛萊分多學院企埋喺一齊對抗史萊哲林學院。後嚟亦都確實有好多雷文克勞嘅學生加入咗鄧不利多的軍隊，仲喺霍格華茲大戰裡面同葛萊分多仲有赫夫帕夫嘅師生並肩作戰，裡面包括哈利嘅初戀女友張秋。

## 位置
雷文克勞塔喺霍格華茲城堡嘅西面，佢嘅交誼廳係一間好大嘅圓形房，佢嘅穹頂天花板上畫咗星星，牆壁上嘅窗呈拱形，上面掛住藍色同青銅色嘅絲綢窗簾，地下舖住深藍色嘅地毯，地毯上都係佈滿星星。地板上擺放咗枱、扶手椅同書架，交誼廳入面仲有一尊戴住王冠嘅羅威娜·雷文克勞嘅白色大理石雕像複製品，嗰個雕像複製品佇立喺交誼廳大門對面嘅壁龕裡面。哈利·波特曾喺1998年為咗搵佛地魔分靈體嘅線索而入咗去嗰個交誼廳，哈利仲話雷文克勞「有周圍群山嘅壯麗景色」。

同其他學院交誼廳唔同嘅係，入去雷文克勞交誼廳嘅人一定要先答啱仲解決到由鷹形青銅門環畀出嚟嘅一個邏輯謎語先至可以入去，而葛萊分多同史萊哲林嘅交誼廳淨係需要密碼就可以入去。呢個說明咗無論入去嘅人係嚟自邊個學院，只要係擁有足夠智慧嘅人就可以入去裡面。作為葛萊分多學院導師嘅麥教授喺1998年由於準確咁解開咗謎題，佢因為咁就可以不費吹灰之力就可以入到去雷文克勞交誼廳。

## 相關物品
雷文克勞嘅傳承物係雷文克勞嘅王冕，嗰個係屬於羅威娜·雷文克勞嘅一頂已經褪色生鏽嘅寶石皇冠，相傳戴咗上去就會令人更加聰明。後來羅威娜個女—海倫娜·雷文克勞為咗試吓變得比佢阿媽更聰明而偷咗嗰個王冕，仲收埋喺阿爾巴尼亞森林入面一棵空心樹嘅樹洞裡面，直至湯姆·瑞斗使計喺海倫娜嗰度知道呢件事。一直喺度搵有歷史意義嘅嘢嚟整分靈體嘅瑞斗，佢後來利用嗰個王冕整咗做佢嘅其中一個分靈體，仲喺好多年之後返到霍格華茲城堡嗰陣將佢收埋喺萬應室裡面。哈利·波特喺《死神的聖物》入面成功說服咗海倫娜將王冕嘅位置話畀佢知，令佢成功咁搵到做咗分靈體嘅王冕。嗰個王冕最後畀哈利嘅同學—克拉施放嘅惡魔之火摧毀咗。

## 代表人物
* 羅威娜·雷文克勞
* 海倫娜·雷文克勞
* 奎里納斯·奎若
* 菲力·孚立維
* 吉德羅·洛哈
* 張秋
* 露娜·羅古德

## 參考資料
葛萊分多

**葛來分多**（)，係J·K·羅琳嘅奇幻小說系列《哈利波特》入面，霍格華茲嘅四大學院之一。呢個學院由高錐客·葛萊分多創立，代表顏色係紅色同金色（領呔同頸巾係栗色同金色），代表物係獅子，以勇氣仗義嚟做招生條件。葛萊分多嘅學院導師係變形術教授兼副校長米奈娃·麥，後尾佢做埋霍格華茲嘅校長，而學院幽靈係花名「差啲無頭嘅尼克」嘅尼古拉斯·德·明西-波平頓爵士。根據羅琳嘅講法，葛萊分多學院大致係對應四大元素入面嘅火。

葛萊分多學院培養咗許多出名嘅巫師，例如校長阿不思·鄧不利多同埋副校長米奈娃·麥，仲有小說裡面嘅主角哈利·波特、妙麗·格蘭傑，同埋榮恩·衛斯理。《哈利波特》系列小說同電影嘅主軸環繞住葛萊分多嘅角色展開，裡面嘅好多學生都加入咗鄧不利多的軍隊同埋鳳凰會嚟抵抗佛地魔同食死人，包括主角哈利·波特同埋佢嘅父母。

## 特質
葛來分多學院嘅價值觀著重**勇氣嘅**特質，仲有「**膽識、氣魄同騎士精神**」。嗰個學院嘅巫師同女巫雖然有時莽撞，或者脾氣暴躁，但大部分都勇敢仗義仲有成就。

按照非尼呀·耐吉·布萊克所講，其他學院（特別係史萊哲林學院）嘅人都認為葛萊分多學生有時會搞「毫無意義嘅英雄主義」。賽佛勒斯·石內卜亦都曾經話葛萊分多嘅人自以為是同傲慢，而且無視紀律。事實上葛萊分多同史萊哲林兩個學院自成立嘅初期就對抗得好激烈，而兩個學院嘅創辦人高錐客·葛萊分多同埋薩拉札·史萊哲林甚至因為後者嘅純種優越主義而反面。

喺史萊哲林學院嘅角度嚟睇，哈利同其他葛萊分多嘅學生有時喺魁地奇比賽入面贏得並唔公平。例如麥教授為咗畀１年級嘅哈利加入葛萊分多魁地奇球隊，畀佢擁有自己嘅飛天掃把，但係１年級新生係唔准擁有自己嘅掃把；喺1991-1992學年，鄧不利多校長喺學期尾結業晚宴嘅最後一刻幫葛萊分多加咗１０分，但係無扣除嗰晚違反校規嘅分數，等佢哋嘅分數可以超過史萊哲林學院而贏到學院盃。

其他學院嘅學生有時都會認為學校偏心葛萊分多學院嘅學生，例如哈利喺三巫鬥法大賽入面成為咗第４名鬥士嗰陣，大部分嘅學生都覺得哈利犯咗規仲搶咗赫夫帕夫學院嘅學生──西追·迪哥里嘅風頭。但係雷文克勞同赫夫帕夫嘅學生整體嚟講都係會企喺支持葛萊分多學院嗰邊，將史萊哲林睇成係對手；葛萊分多學院喺1991-1992學年贏咗學院盃嗰陣，雷文克勞同埋成為咗最低分嘅赫夫帕夫學生同葛萊分多一齊好高興咁將自己頂帽拋向空中，淨係得沉默嘅史萊哲林學生格格不入。另外，喺第２次巫師大戰嗰陣，鄧不利多的軍隊嘅成員都係嚟自葛萊分多、赫夫帕夫同埋雷文克勞學院，史萊哲林學院嘅學生一個都無。

## 位置
葛萊分多嘅交誼廳喺霍格華茲城堡入面其中一座最高嘅塔樓（葛萊分多塔）入面，而入口喺東城堡嘅７樓，由一幅個身著住粉紅色絲綢長裙嘅肥女士油畫守衛住，佢淨係會畀通關密碼啱（成日變）嘅人入去，例如奈威·隆巴頓喺《神秘的魔法石》入面成日唔記得密碼，就一定要喺油畫附近等，直到其他葛萊分多嘅師生返嚟幫佢開門；喺《阿茲卡班的逃犯》，當天狼星·布萊克試吓夾硬入去塔樓嗰時，因為畀唔到啱嘅密碼而畀肥女士阻止佢入去。

肥女士油畫背後通去葛萊分多交誼廳。葛萊分多交誼廳係個好舒服嘅圓形房，牆上面掛咗肖像，仲有個壁爐，學院嘅成員可以喺呢度讀書、聚會或者休息。交誼廳裡面有兩個階梯台階，分別通向男女生嘅睡房，通去女生睡房嘅台階上面有防止男生入去嘅符咒，不過創辦人相信女生更加可靠，因為咁通去男生睡房嘅階梯就冇防止女生入去嘅符咒，女生可以隨意入去。

## 相關物品
葛萊分多嘅傳承物係葛萊分多寶劍。呢把寶劍由妖精製造，係高錐客·葛萊分多嘅遺物。葛萊分多寶劍淨係會喺真正傳人嘅面前出現，但傳人並唔係淨係指佢嘅後裔，亦都包括咗佢學院裡面嘅學生，當展現到足夠嘅勇氣嗰陣，呢把寶劍就會喺嗰個學生面前出現，例如哈利·波特同埋奈威·隆巴頓。

* 鳳凰佛客使喺《消失的密室》裡面將分類帽帶到去哈利身邊，等佢可以喺分類帽裡面掹出葛萊分多寶劍嚟打低蛇妖；
* 鄧不利多同埋哈利·波特喺《混血王子的背叛》同《死神的聖物》入面都係用呢把劍嚟摧毀佛地魔嘅分靈體。
* 奈威·隆巴頓喺《死神的聖物》裡面就係用呢把劍嚟將佛地魔嘅蛇妖—娜吉妮斬頭。

## 代表人物
* 高錐客·葛萊分多
* 阿不思·鄧不利多
* 米奈娃·麥
* 瘋眼穆敵
* 天狼星·布萊克
* 雷木思·路平
* 詹姆·波特
* 莉莉·波特（娘家姓伊凡）
* 亞瑟·衛斯理
* 茉莉·衛斯理
* 比爾·衛斯理
* 查理·衛斯理
* 派西·衛斯理
* 弗雷同埋喬治·衛斯理
* 榮恩·衛斯理
* 妙麗·格蘭傑
* 金妮·衛斯理
* 哈利·波特
* 奈威·隆巴頓

## 註
李文輝

**李文輝**，香港親中派政治人，香港再出發大聯盟發起人之一。
## 公職
*香港再出發大聯盟發起人
*香港中華出入口商會會董

## 參考來源
史萊哲林

**史萊哲林**（），係J·K·羅琳嘅奇幻小說系列《哈利波特》裡面，霍格華茲嘅四大學院之一，嗰個學院由薩拉札·史萊哲林創立，佢嘅代表動物係蛇，仲以血統純正、有野心、狡猾，有領導能力同埋足智多謀嚟做收生條件，就正如分類帽喺《神秘的魔法石》所講咁樣，史萊哲林嘅人會不惜一切代價嚟達到佢嘅目的。史萊哲林學院嘅代表顏色係綠色同銀色，而學院導師係赫瑞司·史拉轟，後嚟佢退咗休之後就由賽佛勒斯·石內卜接任直到第７輯小說，到後尾當石內卜做咗霍格華茲校長之後，史拉轟就喺退休之中返到霍格華茲做學院導師。史萊哲林嘅學院幽靈係血腥男爵。根據羅琳嘅講法，史萊哲林學院大致對應於四大元素入面嘅水。

雖然史萊哲林學院好著重純正血統，不過亦都會收極少量嘅混血學生，就好似係賽佛勒斯·石內卜同埋湯姆·瑞斗，而嗰個系列小說嘅主角哈利·波特亦都差啲被派去史萊哲林學院。嗰個學院培養咗好多出名嘅巫師，包括魔藥學大師赫瑞司·史拉轟同埋石內卜，好多黑巫師都係喺呢個學院出嚟，包括佛地魔。

## 特質
史萊哲林學院著重有野心同埋好強嘅領導才能、狡猾、足智多謀、識得審時度勢，仲好追求成就。由於學院嘅創立者薩拉札·史萊哲林好睇重血統嘅純正，令到嗰個學院甚少會收混血或者係麻瓜出身嘅學生。由於薩拉札·史萊哲林同葛來分多喺血統上嘅觀點唔同，最終搞到佢哋兩個絕交。呢個亦都係史萊哲林同葛萊分多兩個學院之間宿怨嘅起源。根據阿不思·鄧不利多所講，史萊哲林學院喺揀學生嗰陣仲特別睇重「某種對法律條規嘅藐視」，而哈利·波特亦都有呢種特質，不過分類帽喺學院分類儀式嗰陣時跟咗佢嘅意願揀咗葛萊分多學院。由於嗰個學院嘅學生往往都有好高嘅競爭力，佢哋喺哈利·波特入學之前已經連續６年蟬聯霍格華茲嘅學院盃。

由於英國大部分嘅黑巫師（包括佛地魔）都喺呢度出身，搞到史萊哲林學院嘅評價唔多好。不過精明同有野心並唔係由一開始就係負面嘅天份，佢哋都同樣存在住反對用黑魔法、唔贊同純種優越主義嘅人，當中例如係赫瑞司·史拉轟同埋美黛·東施。賽佛勒斯·石內卜喺第１次巫師世界大戰嗰陣都喺後嚟轉呔，做咗鳳凰會嘅雙面間諜。史萊哲林同葛萊分多呢兩個學院嘅學生好少交情非常之好，特別係喺第１次同第２次巫師世界大戰嗰陣，史萊哲林學院嘅學生冇人願意加入去對抗魔法部同埋佛地魔嘅學生地下組織—鄧不利多的軍隊。不過，雖然喺霍格華茲大戰入面，所有史萊哲林學院嘅學生都喺大戰之前離開晒霍格華茲，但係佢哋入面有啲人後尾又跟住史拉轟教授同埋加入駐紮加喺活米村嘅援軍一齊去抵抗佛地魔同食死人嘅戰鬥。

分類帽聲稱血統嘅純度係史萊哲林學院揀學生嘅一個因素，不過呢一點直到第５輯小說先至提到。不過，由於嗰個學院入面都有幾個混血學生嘅例子，就例如係石內卜同埋做咗佛地魔之前嘅湯姆·瑞斗，因為咁就無理由相信麻瓜出身嘅學生唔會被派去嗰度，只係純血嘅學生更加會受到嗰個學院嘅歡迎，而哈利·波特本人只係喺佢自己嘅堅持下先至被排除喺呢個學院之外。喺《死神的聖物》裡面，一班死拿錢聲稱「冇幾多個麻種被派去史萊哲林」。

當佛地魔喺最後相信哈利已經死咗，仲認為佢自己已經掌握咗最後勝利嗰陣，佢宣布自己正諗住廢除其餘３個學院，仲強迫所有霍格華茲嘅學生入去史萊哲林學院。呢個設計喺佛地魔被打敗仲死埋之下被挫敗，史萊哲林學院嘅血統純正度自此之後變得更加溝淡咗好多，唔再係曾經嘅純血堡壘。

## 位置
史萊哲林嘅宿舍同交誼廳都喺霍格華茲城堡嘅地牢，入去嗰度需要透過向地牢入面嘅一塊光禿禿嘅空白石牆講出通關密碼先至可以入去，呢個會令到一扇隱藏嘅門打開。史萊哲林嘅交誼廳係一個狹長而低矮嘅地牢式房間，嗰個交誼廳係喺霍格華茲黑湖嘅湖底，配有綠色嘅枱燈同埋雕刻扶手凳。喺第２輯小說裡面，嗰度啲房間有低矮嘅天花板，嗰度啲燈光係發出綠色光芒嘅火炬。據講喺裡面望出去嘅話，啲人能夠喺嗰度睇到黑湖裡面嘅生物（因為嗰度喺黑湖湖底）。

## 相關物品
史萊哲林嘅傳承物係個原本屬於薩拉札·史萊哲林嘅金匣仔，後來傳到去擁有史萊哲林血統嘅遠親，佢再將呢樣嘢交畀自己個女。佛地魔喺輾轉之下得到呢樣嘢，仲用呢樣嘢嚟做佢自己嘅分靈體。

喺《死神的聖物》嘅小說同埋電影入面，做咗分靈體嘅史萊哲林小金匣畀鄧不利多同哈利·波特搵到，最後仲畀榮恩·衛斯理用葛萊分多寶劍摧毀咗。

## 代表人物
薩拉札·史萊哲林喺原著小說入面已知嘅後裔就係岡特家族，亦都係佛地魔嘅母系家族。其餘嘅仲有：

* 賽佛勒斯·石內卜
* 湯姆·瑞斗
* 貝拉·雷斯壯
* 魯休思·馬份
* 水仙·馬份
* 跩哥·馬份

## 其他資訊
嗰個系列嘅作者J·K·羅琳喺2007年接受訪問嗰陣話，史萊哲林學院後尾已經唔再好似以前咁崇尚純種巫師同女巫，不過佢嘅壞聲譽仲喺度，所以咁就搞到哈利·波特嘅細仔—阿不思·賽佛勒斯·波特咁唔想自己被派到入去史萊哲林學院。

## 參考資料
李志峰 (政治人)

**李志峰**，香港親中派政治人。
## 公職
*香港再出發大聯盟發起人
*香港中華出入口商會副秘書長
*進出口業行業培訓諮詢委員會成員

## 選舉經歷
*佢喺北京未經諮詢或香港人同意之下『完善選舉制度』後，參加咗第一次嘅2021年香港立法會選舉，出選功能組別進出口界，但未能當選，輸咗俾民建聯黃英豪。
## 參考來源
李沛良

**李沛良**（**Rance Lee**，）係香港親中派政治人，香港再出發大聯盟發起人之一。
## 公職
*香港再出發大聯盟發起人
## 參考來源
展覽目錄

**展覽目錄**（）係一種用嚟記低展覽入面展咗乜嘢嘅書或者小冊子。喺藝術界，係特指美術展嘅紀錄。展覽目錄將 ｢展覽｣ 呢種有時限嘅發表方法某程度上記低，等有需要嘅時候可以當出處咁引用。記錄嘅未必係單個美術展，亦可以係某段時間之內（例如某一年）同一間館所有美術展併埋一齊講。

展覽目錄通常都係限量印刷。最基本嘅內容係展品嘅相同基本資料；呢啲基本資料（亦即係目錄本身）包括藝術家嘅名、作品標題、創作年份、用嘅媒體、作品大細等等。但係藝術講嘅展覽目錄好多時會有第啲內容，例如前言、論文、年表之類；而呢啲論文就可能係藝評人為個展覽特登寫嘅論文。好大型嘅展覽可以係以嗰個展覽做基礎，介紹埋個藝術家嘅生平等等，最後呢種可以係一個藝術家嘅一個展覽出成本書。

大本嘅展覽目錄可能會有索引，亦可能會有 ISBN。

## 睇埋
*研討會論文集

## 參考資料
李祖澤

**李祖澤**（**LEE Cho-jat**，）係中國出版人，廣東東莞人。

## 職位
* 副主席同顧問
* （全國政協）委員
*香港再出發大聯盟發起人

## 榮譽
* 銀紫荊星章（1998年）
* 金紫荊星章（2013年）

## 參考來源

## 出面網頁

祖澤
類:東莞人
李偉民

**李偉民**，香港親中派政治人，香港再出發大聯盟發起人之一。

## 學歷
*香港大學法律學士 (1981)
*香港大學法律深造文憑 (1982)
*澳門大學中國法律文憑 (1987)
*美國哈佛大學談判證書 (1997)
*美國哈佛大學調解證書 (1998)
*澳洲西雪梨大學工商管理碩士 (2000)
*新加坡調解中心「人力資源管理調解證書」(2002)
*新加坡調解中心及香港和解中心「高級調解管理證書」(2004)
*清華大學「中國政治經濟研究課程」證書 (2005)
*蘇富比藝術學院「企業管理中的藝術世界」倫敦執行教育證書 (2015)
## 公職
*香港再出發大聯盟發起人
## 參考來源
李群華

**李群華**，香港親中派政治人。祖籍晉江。

喺2015年中，佢曾經參與聯署支持當時喺831框架之下，高提名門檻，並未賦予真正選擇權嘅特首普選方案。

2016年初，因為政府小販政策問題，旺角引發魚蛋革命，佢曾經喺之後參與聯署聲明，譴責暴亂。

2006年，佢喺選舉委員會界別分組選舉自動當選成為選委（體育、演藝、文化及出版界體育小組）。

## 部分公職
*香港再出發大聯盟發起人
*兩岸和平發展聯合總會第4/5屆榮譽顧問
*香港泉州同鄉會永遠名譽會長

## 部分榮譽

* 2001年獲頒發太平紳士

## 參考來源
李嘉音

**李嘉音**，香港親中派政治人，擔任香港婦女基金會副會長、香港漢生堂藥業有限公司董事長。
## 部分公職
* 中國和平統一促進會香港總會會務顧問
*香港再出發大聯盟發起人
*香港中華總商會婦女委員會委員
*國際華商協進會顧問會長、第9,10屆會長、永遠榮譽會長
*港澳台慈善基金會第四屆副主席
*兩岸和平發展聯合總會榮譽顧問
*香港中華文化總會常務理事/理事長/常務副會長

## 政治立場
佢嘅政治立場係親中派。2014年有份贊助慶祝中國65週年嘅官方國慶晚會。

佢曾經參與公開聯署支持北京未經諮詢或香港人同意，強行訂立嘅《港版國安法》。

## 參考來源
李梓熙

**李梓熙**，香港親中派政治人，香港再出發大聯盟發起人之一。
## 公職
*香港再出發大聯盟發起人
## 參考來源
雪白同玫瑰紅

《**雪白同玫瑰紅**》（）係一個《格林童話》都有收錄嘅童話故事。佢個故仔嘅主角係**雪白**同**玫瑰紅**呢對姊妹，情節講兩個女仔遇到識講嘢嘅熊同埋忘恩負義嘅矮人。

順帶一提，呢個故仔查實同《白雪公主》咩關係都冇：《雪白同玫瑰紅》嘅其中一個主角叫**雪白**，而且故事嘅情節裡便又有提到矮人，但係考證表示兩個故事冇啦掕，呢啲相似之處只不過係純屬巧合。

## 嗌法
個故仔响粵語、德文同英文入便嘅呔圖，都係兩位主角嘅名。
*
** —**雪白**，有異於《白雪公主》個主角嘅德文名叫 。
** —**玫瑰紅**噉嘅意思。
*
*

## 情節
《雪白同玫瑰紅》嘅情節大致係以下噉嘅。

話說好耐好耐以前，有個好窮嘅寡母婆，佢有兩個女—**雪白**同**紅玫瑰**。三母女就住咗喺森林裡便嘅一間屋仔度。雪白同紅玫瑰呢兩位少女嘅性格好唔同—雪白份人好文靜，中意留响屋企打理家頭細務同埋睇書，而紅玫瑰就好外向，最中意出戶外去玩。不過佢哋兩個都好乖好聽阿媽話，兩姊妹感情仲非常之咁好。

喺一個白雪紛飛嘅冬天夜晚，三母女屋企有人敲門。玫瑰紅去應門，一打開道門就見到隻熊。玫瑰紅當堂嚇咗一大跳，但係點知隻熊跟住就開始講嘢，而且仲好斯文：
:「小姐唔使驚。我無意傷害任何人。不過出面凍得好交關，我想入嚟取吓暖。」
心哋善良嘅雪白同玫瑰紅畀隻熊入屋，隻熊坐喺火前面取暖，坐坐吓仲同兩個少女玩咗陣，一路留到第二朝先返入森林。自從嗰晚之後，隻熊晚晚都會嚟三母女嘅屋仔取暖，同兩姊妹玩到熟晒。

後來夏天到咗，隻熊同三母女講，話有個邪惡嘅矮人想偷佢嘅財寶，所以佢要離開一排。然後有一日，兩姊妹喺森林裡便遇到一個矮人，個矮人嘅鬍鬚畀樹枝纏住咗。郁唔到嘅佢一見到兩姊妹就大聲求救，兩位少女上前幫手，但係鬚同樹枝纏到好實，最後佢哋就焗住要攞把鉸剪剪斷啲鬍鬚。矮人得救，但完全唔識感恩：
:「你兩個妹釘！我把鬚咁靚，你哋竟然剪斷佢！？我咒你哋行衰運呀！」
嗰一年嘅夏天，兩姊妹試過再撞到矮人，每次佢哋都幫矮人解難，但矮人次次都係完全唔識感恩。

有一日，兩姊妹又撞到矮人。今次係有隻熊追住佢。矮人求晒饒噉隻熊：
:「唔好殺我呀！你肚餓嘅話，食嗰兩個𡃁妹啦！」
隻熊唔理矮人嘅哀求，一掌打死咗佢。而喺下一刻，隻熊就變咗身做一位英俊嘅王子：原來矮人先前對王子落咗咒令佢變成熊，仲偷走咗王子嘅寶石。作惡嘅矮人一死，王子身上嘅咒就失效。王子記得雪白同玫瑰紅之前款待過佢，對兩姊妹有好感。到咗最後，雪白同王子結婚，而玫瑰紅就嫁咗畀王子個細佬，兩姊妹做咗貴族，佢哋阿媽亦唔使再捱窮。

自此之後，大家都開開心心噉生活落去。大團圓結局。

## 插圖

File:Hermann Vogel-Snow White and Rose Red.jpg|雪白同玫瑰紅兩姊妹心哋好好。
File:Pollard Snow White and Rose Red.jpg|雪白同玫瑰紅招待熊。
File:Pollard Snow White and Rose Red2.jpg|雪白同玫瑰紅遇到矮人。
File:Pollard Snow White and Rose Red3.jpg|雪白同玫瑰紅郁手剪斷矮人嘅鬚。
File:Pollard Snow White and Rose Red4.jpg|雪白同玫瑰紅多次幫助遇到麻煩嘅矮人。
File:Pollard Snow White and Rose Red5.jpg|熊殺矮人。
File:Schneeweisschen und Rosenrot3.jpg|熊殺矮人。
File:Pollard Snow White and Rose Red6.jpg|熊變王子。


## 連結

*《白雪公主》
* 文學 / 雪白同玫瑰紅，電視橋段網講呢個故仔。

## 疏士
李碧蔥

**李碧蔥**，香港親中派政治人兼生意人，康業信貸有限公司董事。

## 早年經歷
佢喺1972年同老公李常盛移居香港，做過超市同地產等行業，1997年創立康業信貸。

## 公職
*香港再出發大聯盟發起人
*兩岸和平發展聯合總會第4/5屆顧問
*中國高等院校香港校友會聯合會常務副主席兼婦女委員會主席
*香港僑界社團聯會主席

## 政治立場
佢係香港親中派成員，2010年1月，佢喺民主黨嘅區議會改良方案被接納前夕，就已經參與活動支持當時香港政府提出嘅政改方案。

## 參考來源
雅息特聖大衛火車站

**雅息特聖大衛火車站**（）係英格蘭德雲郡雅息特市既主要火車站。從倫敦柏靈頓站（英文：London Paddington station）出發，沿途經過碧仙桃（英文：Bristol；發音：brɪstəl），經過聖大衛站後繼續向彼美夫（英文：Plymouth；發音：plɪməθ）行。另一條線係由倫敦窩打老站（London Waterloo station）途經疏利士巴利（英文：Salisbury）。

依家呢兩條線都係由大西部鐵路 (Great Western Railway) 管理，並且由大西部鐵路、西南鐵路 (South Western Railway) 同埋縱貫鐵路（CrossCountry）提供火車服務。

## 歷史

聖大衛火車站係喺1844年5月1號由碧仙桃與雅息特鐵路 (B&ER) 啟用，嗰火車站係英國工程師布魯內爾（Isambard Kingdom Brunel ）設計，佢用咗單邊車站設計，意思係兩個月台都係喺東側。 呢個設計既好處係月台出口喺城市嗰邊，對乘客嚟講係方便咗，但係上下行火車就必須喺另一個方向既火車前面穿過，需要管理得好好先至安全。當時聖大衛火車站係尾站，所以呢個唔係個大問題。

直到1846年5月30號，南德雲郡鐵路 (South Devon Railway，SDR) 開咗一條西行既線路，所以要喺原有既月台南面，起咗多一個SDR專用既車棚。而兩間公司就共用喺車站同埋雅息河之間既西邊貨物棚同埋機車棚。

跨地頓（Crediton）係十九世紀初德文郡既重鎮，基於商業既考慮，改善雅息特市同埋跨地頓鎮既交通聯繫變得越來越重要。 1831 年，有人提議起一條連接兩地，令到跨地頓既商品可以從雅息特市既碼頭，沿雅息特河出海。國會喺1832年6月23號通過法案批准，不過實際條鐵路無起到。要去到1851年5月12日，雅息特與跨地頓鐵路（Exeter and Crediton Railway）先至起呢條經求利（Cowley）村連接兩地既鐵路。

需要留意既係，前面講既火車路都係闊軌，即係7英尺（2,134 毫米）闊既，但係喺1862年2月1日倫敦與西南鐵路 (LSWR，London and South Western Railway)起既連接倫敦窩打老火車站同雅息特市皇后街既中央火車站既火車係行4 英尺8又1⁄2 英寸（1,435 毫米）窄軌既。

可以想像，四間火車公司用兩種唔同既火車軌，重要分享一個單面月台既火車站，會係幾咁麻煩同埋危險既事，所以聖大衛火車站必須擴建。方法係喺火車站既西面（即係近河嗰邊）起一個新既雙邊月台，取代咗北面原有既上行月台。 原本既月台變成有蓋既獨立車棚（註：個車棚仲喺度，隔離係酒廠）。 車站北面有個平交道（level crossing），平交道後面再起一個貨棚，呢個貨棚只係用嚟將貨物喺兩種唔同既軌距既火車之間搬來搬去。

## 位置

火車站既入口喺東面，面向雅息特學院（Exeter College），市中心喺佢既前面偏右，行路大約要15到20分鐘。車站外面有都幾頻繁既巴士服務去市中心同埋雅息特機場。
李寶安

**李寶安**（，）係香港親中派生意人，電視廣播有限公司董事局前副主席兼行政總裁，星加坡上市公司恆威集團有限公司現任非執行董事。
## 公職
*香港再出發大聯盟發起人

## 選舉經歷
喺2016年，佢喺選舉委員會界別分組選舉（體育、演藝、文化及出版界-演藝小組）攞到103票，成功當選。

## 參考來源


寶安
杜惠愷

**杜惠愷**，香港親中派政治人。豐盛企業集團有限公司主席。

## 政治立場
佢係香港親中派成員。佢有份贊助慶祝中國65週年嘅官方國慶晚會。

## 公職
*香港再出發大聯盟發起人
*香港北京社團總會第一屆理事會名譽會長
*滬港社團總會名譽會長

## 部分榮譽
獲英國牛津大學華頓學院頒授榮譽基金院士，並獲頒授牛津大學校長恩德堂成員。

## 參考來源
汪國成

**汪國成**（**Thomas Wong**，）係香港親中派政治人兼教育界人士，曾經做過東華學院校長、香港理工大學副校長等職位。
## 公職
*香港再出發大聯盟發起人
## 參考來源
沈墨寧

**沈墨寧**，香港親中派政治人。
## 部分公職
* 中國和平統一促進會香港總會理事

*香港再出發大聯盟發起人
*兩岸和平發展聯合總會成員/副理事長
*香港杭州下城區港藉人士聯誼會首屆會長/理事

## 參考來源
沈曉初

**沈曉初**，香港親中派政治人。
## 公職
*香港再出發大聯盟發起人
*滬港社團總會名譽會長
## 參考來源
杜江

**杜江**，香港親中派政治人，香港再出發大聯盟發起人之一。
## 公職
*香港再出發大聯盟發起人
## 參考來源
阮雲道

**阮雲道**（英語：Peter Nguyen Van-tu；越南語：Phêrô Nguyễn Vân-từ／阮雲甆，1943年10月1號—2020年6月16號），香港親中派政治人兼法律界人士，香港再出發大聯盟發起人之一。做過香港高等法院法官。

2015年，佢曾經參與聯署支持根據北京未經諮詢或香港人同意，強行訂立嘅831框架之下，只容許親北京派人士參選特首嘅政改方案。

## 公職
*香港再出發大聯盟發起人
## 參考來源
周志豪

**周志豪**，香港親中派政治人。

## 部分董事職務／商界

* Newly Incorporated Fashion Limited 董事
* Montebello Investments Limited 董事
* 好先生物流方案有限公司 董事
* 廣東源控環保科技有限公司 區域總監

## 部分公職
* 香港青年新創見常務副會長/第二屆會籍及紀律委員會副主任
*香港再出發大聯盟發起人
*亞太聯盟總商會副會長
*香港開平青年會執行委員 
*香港晨曦足球會譽領隊 
*美國加洲大學·爾灣分校香港舊生會召集人
## 參考來源
周致人

**周致人**，香港親中派政治人，「強泰環保」，「杭品生活科技」董事。

## 公職
*香港再出發大聯盟發起人
*廈門市政協委員
*香港福建社團聯會常務會董
*東區撲滅罪行委員會委員

## 部分榮譽

* 2024獲得香港廈門聯誼總會表揚義工

## 家庭關係
佢係全國政協常委周安達源嘅兒子。

## 外部連結

* 區議會官方網頁

## 參考來源
周娟娟

**周娟娟（黃周娟娟）**，香港親中派政治人兼生意人。

佢亦有參與一啲辦學嘅工作，話自己要為香港為國家培育人才。

## 公職
*香港再出發大聯盟發起人
*香港福建商會理事長
*福建中學校監
*華豐國貨榮譽董事長
*香港中華總商會婦女委員會榮譽主席
*香港升旗隊總會永遠榮譽會長
*旅港福建商會教育基金董事會副主席
*香港福建婦女協會第三屆永遠名譽主席

## 政治參與
佢係香港親中陣營嘅支持者，有份贊助慶祝中國65週年嘅官方國慶晚會。喺2015年中，佢曾經參與聯署支持當時喺831框架之下，高提名門檻嘅特首普選方案。

### 選舉經歷
喺2016年，佢成為香港特别行政區選舉委員會商界（第二）委員。之後，佢有份提名林鄭月娥參與2017年香港行政長官選舉。

## 家庭
佢阿爸係周公甫，老公係黃光漢。佢11歲嘅時候就認識黃光漢，佢20歲嘅時候就結婚。

## 個人榮譽

* 榮譽勳章（2010年）

## 參考來源
林文

**林文**，香港親中派政治人。三鑫 ( 惠州 ) 幕牆產品有限公司董事及總經理。

## 公職
*香港再出發大聯盟發起人
*香港青年新創見第二屆會長
* 2011 年度九龍城區各界慶祝中華人民共和國國慶活動委員會主席團成員
* 香港島各界聯合會第七屆專業事務委員會委員
* 廣東省惠州市政協委員
* 香港民政事務處九龍城區公民教育運動委員會小組主席
* 香港民政事務處九龍城區青年發展網絡顧問
* 香港警務處秀茂坪區耆樂警訊會長會主席
* 香港警察書畫會名譽副會長
* 香港警務處九龍城區少年警訊會長會副主席
* 香港警務處九龍城區道路安全運動委員會副主席
* 香港九龍總商會副理事長
* 香港九龍城工商業聯會副會長
* 香港惠州社團聯合總會副主席
* 香港惠州新動力常務副主席
* 尖沙咀街坊福利會永遠名譽會董
* 香港中華文化總會顧問
## 參考來源
林有貴

**林有貴**，香港親中派勞工界政治人，香港再出發大聯盟發起人之一。

## 公職
*香港再出發大聯盟發起人
*香港環保物流及清潔從業員協會理事長
## 參考來源
林永佳

**林永佳**，香港親中派政治人。
## 部分公職
* 中國和平統一促進會香港總會常務理事
*香港再出發大聯盟發起人
*兩岸和平發展聯合總會第四屆副秘書長、第五屆常務副秘書長
*香港廈門聯誼總會副理事長
*香港江西九江聯會名譽會長

## 政治立場
佢政治立場係親中派。

喺香港反送中運動期間，佢支持執法表現備受爭議嘅香港警察，並參與一份醫學界嘅參與聯署，但有關聯署被一啲連登網民質疑造假，其中有人部分聯署人嘅名根本唔喺全港西醫名冊入面。

## 部分榮譽

* 2024獲得香港廈門聯誼總會義工獎

## 參考來源
林光如

**林光如**（Lam Kwong Yu，）係香港親中派商家同政治人，祖籍廣東梅縣，係香港上市公司星光集團嘅老闆。
## 公職
*香港再出發大聯盟發起人
*香港島各界聯合會第七屆榮譽會長
*香港中華文化總會名譽會長

## 政治參與
佢係香港親中派嘅支持者。喺2014年，佢有份贊助慶祝中國65週年嘅官方國慶晚會。

### 選舉經歷

2017年，佢有份提名林鄭月娥參與2017年香港行政長官選舉。

## 部分榮譽

* 2024全球傑出華人獎(功在家國獎)

## 參考來源
林志雄

**林志雄**，香港親中派政治人，香港再出發大聯盟發起人之一。
## 公職
*香港再出發大聯盟發起人
## 參考來源
郡 (英國)

**郡**（英格蘭：County；蘇格蘭：Shire）係英國嘅國家（Countries）嘅分區，係地方行政、政治同埋地理單位，通常係由城市、鎮、鄉村同埋其他自治單位組成，但係亦都有例外。 

從中世紀開始，英國嘅每個地方都屬於唔同嘅歷史郡（Historic counties），係地理同埋文化嘅基本單位。

依家喺英格蘭同埋威爾斯嘅一啲地區，郡仍然履行主要嘅現代地方政府嘅職能。 喺英國嘅另一啲地方，特別係大城市，郡已經俾單一自治體（Unitary authorities）嘅郡級（County level）行政機構取代。

依家「郡」呢個詞喺英國亦都係每個國家（Countries）都有啲差異，例如：

喺北愛爾蘭分做六個郡（counties）再加上德里（Derry）同埋貝爾法斯特（Belfast ）兩個城市郡級行政區（Urban county boroughs）。

喺蘇格蘭，郡（英文：Shires；蘇格蘭文：Siorrachdan na h-Alba）或者叫做蘇格蘭郡（英文：counties of Scotland）係蘇格蘭喺中世紀到1975年用嘅分區。依家蘇格蘭分做32個議會區域（Council areas；蘇格蘭文：Comhairlean）嘅郡級行政單位。
域陀 (皇帝)

**弗拉菲烏斯·域陀**（，），喺383／384年或387年中至388年8月間短暫在任羅馬皇帝（西部皇帝）。域陀嘅生年不詳，佢阿爸馬格努斯·馬格西穆斯喺383年7月反叛並打低時任西部皇帝格拉提安，之後獲東部皇帝狄奧多西一世承認為格拉提安嘅繼任者。383／384年或387年中，域陀受封為奧古斯都，成為皇帝。387年，馬格西穆斯入侵意大利，企圖消滅格拉提安細佬華倫提尼安二世嘅勢力；但係狄奧多西一世於388年揮軍攻打西部羅馬，馬格西穆斯喺潘諾尼亞兩次同佢交戰都打輸，之後喺阿奎萊亞被狄奧多西一世擒獲，當年8月28日被處決。同月，域陀亦都喺特里爾被法蘭克人將領阿波加斯特處決。

## 生平
域陀生年不詳，阿爸係高盧大元帥馬格努斯·馬格西穆斯。383年，馬格西穆斯喺不列顛尼亞起兵反叛並打低時任西部皇帝格拉提安，控制高盧同西班牙地區，之後獲東部皇帝狄奧多西一世承認為格拉提安嘅繼任者。383／384年或387年中，域陀受封為奧古斯都，成為皇帝。由鑄有域陀頭像硬幣嘅數量比鑄有馬格西穆斯頭像硬幣嘅數量仲多可以睇出，馬格西穆斯極可能意圖自行開創王朝。

387年，馬格西穆斯入侵意大利，企圖消滅格拉提安細佬華倫提尼安二世嘅勢力。佢成功佔領意大利，但係瓦倫提尼安二世成功脫身，逃難到位於東部羅馬嘅忒薩洛尼卡。喺瓦倫提尼安二世多次請求之下，狄奧多西一世決定為佢恢復帝位。狄奧多西一世咁樣做嘅理由眾說紛紜，4世紀歷史學家認為瓦倫提尼安二世表示將改信正統，就認為瓦倫提尼安二世將佢阿妹嫁咗畀狄奧多西一世，以換取協助。388年春，狄奧多西一世正式揮軍攻打西部羅馬，迫使馬格西穆斯回防。雙方喺潘諾尼亞嘅錫薩克同普圖伊兩次交戰，馬格西穆斯都打輸，之後逃咗去意大利，喺阿奎萊亞被狄奧多西一世擒獲，當年8月28日被斬首處決。同月，域陀亦都喺特里爾遭到法蘭克人將領阿波加斯特處決。

## 參考資料

### 書目
* 
* 
* 
* 
* 

|-

|-
藝術家駐留計劃

**藝術家駐留計劃**（，又叫 、），簡稱**駐留**（），係指藝術家去某一個唔係自己平常住或者做嘢嘅地方，去專心做藝術一段時間。呢啲藝術家喺駐留地點做嘢嗰陣叫**駐留藝術家**（），或者根據駐留地方嘅性質叫例如**駐校藝術家**等等。

正式嘅駐留有時限性（例如限一年，或者某個夏天），而且通常要申請，批咗之後亦通常有某啲義務，例如做嘢要公開畀人睇、定期或者完咗要開美術展畀人睇整咗乜、作品要部分捐出嚟等等，睇個別駐留計劃會有唔同。

駐留嘅地方可能有一啲平時唔會用到嘅特別設備，可以等藝術家做到一啲平時做唔到嘅嘢；例如如果駐留嘅地點本來係間工廠，可能會有啲好難會有嘅大型工業機器可以用。

## 參考資料

## 註

## 書目

*
Thesis (美術大學)

，喺美術大學，特別係讀本科嗰陣，通常唔係指畢業論文，而係指學生要做嘅一件大型作品或者一項大型設計項目，呢樣嘢可能要跟文，但係篇文並唔係學術論文。Thesis 合格之後通常會喺一個美術展公開發表，呢種美術展叫畢業展（）。

讀碩士嘅  就好可能有兩部分，即係同時有畢業論文同上面講嗰種，甚至可能淨係側重論文部分。

所謂大型並唔係指件嘢一定好大件。但係同畢業論文一樣，藝術嘅呢種  要搵導師（），畢業之前亦會有幾個教授一齊審佢，合格先可以畢業。
香港難民

**香港難民**係指，因爲有某種災難而被迫嚟香港去尋求庇護嘅難民，現今只係香港人口嘅少部分。歷史上，每次喺香港附近地區發生災難之後，都會有難民流入香港。難民之中，好多嘅係華人同埋少部分嘅非華裔人，而大多都已經被吸納成為香港人嘅一部分，例如好似華人地區嘅中國大陸同埋非華人地區嘅越南等等。喺超過20萬位滯港嘅越南人之中，只有1,385人獲准喺香港度住。

截至2015年8月，香港大約有9,900名尋求庇護者，大多數嚟自南亞，正喺度等待庇護申請嘅裁決，唔過幾乎冇一個案例最終係承認為真正嘅難民。香港依家關於庇護制度有唔少嘅公開辯論，唔少人批評個制度根本唔能夠保證尋求庇護嘅人會適當咁用佢哋嘅生活費用，而申請人都冇如果造假故事嘅嚴重後果，更加有人話某啲唔係真係難民嘅人能夠透過同香港人結婚嚟入籍，成爲握錢握人嘅「難民」。

## 歷史
香港周邊地區嘅動盪一直都係難民湧向香港嘅原因。1949年國共內戰完咗之後，導致成千上萬嘅中國內地難民逃港。喺60年代，越戰嘅完結亦都帶嚟咗幾十萬嘅越南難民。最終，喺難民申請之中，有143,700位越南難民喺第三國安置咗，有大約67,000位越南移民被遣返去越南。只有大約1,000位越南難民獲批准喺香港定居。

2004年，香港終審法院指示香港政府單獨審議所有難民庇護，同埋要求提出個人評估嘅制度之後， 嚟香港尋求庇護嘅人好明顯多咗。2013年3月，終審法院裁定，難民申請嘅裁定一定要經過司法覆核。呢個有代表性嘅重要裁決，令香港重新考慮酷刑聲請嘅制度。聯合國難民署過去曾經決定過難民嘅地位，並且處理由香港去到第三個國家嚟重新安置嘅難民。喺法院提出嘅推動之下，香港喺2014年開始實行統一篩選機制。

喺2014-15年期間，尋求庇護者嘅數量急劇上升，由2014年頭到2015年年中升咗7成，原因主要係香港統一咗酷刑聲請嘅篩選機制。

## 統一篩選機制
由2014年開始，喺香港審議難民同酷刑聲請嘅制度，喺統一篩選機制嘅共同框架之下執行，並且由入境事務處嚟管理。如果有人俾入境事務處拒絕咗佢嘅聲請，可以喺香港法院度提出上訴。

酷刑聲請嘅成功率好低。截至2013年，入境事務處嘅酷刑聲稱評估組總共評估咗4532單申請，但係只有12單成立。

## 機制被濫用
2012年，入境事務處發言人表示，政府嘅官方立場係，香港長期以嚟有一個“不給予庇護，不接納尋求難民身份的人”嘅政策，因為擔心尋求庇護者會因為香港嘅繁榮，而濫用佢嘅制度同埋自由簽證嘅政策。

入境事務處喺2013年嘅年報度指出，大部分酷刑聲請人因為違反香港法律，而俾聯合國高等院難民專員通知要離開香港。南華早報指出，有一啲尋求庇護者並冇真正受過酷刑，而係利用處理手續嘅時間喺香港做非法嘅工作。

## 人口
截至2015年8月，大約有9,900位嚟自南亞嘅尋求庇護者等緊佢哋嘅庇護申請。有超過一半嘅尋求庇護者係嚟自呢三個南亞國家：巴基斯坦、印度同埋孟加拉。

尋求庇護者通常住喺低成本嘅住房，因為香港政府提供咗基本水平嘅租金津貼。位於尖沙咀嘅重慶大廈係尋求庇護者一個受歡迎嘅生活區，而有啲亦因爲住宿比較平嘅緣故，而選擇住喺新界嘅鄉村。

## 成本同援助
喺2013-14嘅財政年度，向尋求庇護者提供嘅援助總額係4.5億港元。因爲酷刑聲請人唔受容許做嘢，所以政府需要每個月提供：超市消費額、租金補貼、食品同醫療護理等等，亦會為冇辦法請律師嘅尋求庇護者提供法律支援。

依家，香港嘅國際社會服務社係外判機構，專係負責向尋求庇護者提供人道援助。人道援助亦都有俾人濫用嘅情況，例如變賣食物去換取現金，或者亂咁搬屋搞到按金俾業主扣除等等。喺審計處嘅報告指出，2017年2月1號到2019年1月31號之間，同埋2019年2月1號至到2020年3月31號之間，俾業主冇收嘅租金按金分別係970萬蚊 (總共涉及4,027單) 同埋190萬蚊 (860單)。審計署嘅審查社署喺2019年2月1號至到2020年3月31號之間，喺大量購買副食品嘅個案做咗嘅查核之後發現，有2,380個電子代幣懷疑俾人用嚟大量購買副食品。

支持尋求庇護者嘅高成本，也都係自由黨喺2015年提出撤銷免簽證嚟喺香港入境嘅理由之一。

## 相關罪行
有一啲香港市民認為，尋求庇護者同街頭嘅罪案率高咗都有關係。有評論引用咗2012年尖沙咀同元朗由1月同7月嘅罪案案件數目，發現少數族裔有關嘅罪案案件數量比例分別係2.7%同埋5.4%。
根據警方嘅資料顯示，2016年全香港因為犯法而俾人拉嘅人數有33,242人，而其中屬於非華人嘅數目又4,703名，佔咗14.1%，2016年香港非華裔人士因涉扒竊、藏有攻擊性武器和非禮等罪行而被捕嘅人數也較過往持續增加。

根據2016年中期人口統計嘅數字，非華人佔香港總人口嘅8%，但係佔全香港因為犯法而俾人拉嘅人數嘅14.1%，令到有啲香港報章評論叫非華裔嘅犯罪人士為「假難民兵團」。

2013年6月，一位26歲嚟自印度嘅尋求庇護者，喺重慶大廈嘅宿舍強姦咗一位嚟自中國大陸嘅女人。

喺2015年，一連串嘅拘捕行動總共拉咗84個疑犯，搗破咗一個喺香港經營嘅販毒組織，大部分嘅嫌疑犯都係主要嚟自岡比亞嘅非洲人，而佢哋嚟香港都係尋求庇護。

2017年2月13號，一位40歲嘅黑人因為有一件由莫桑比克寄去香港嘅速遞郵件俾人發現藏毒，喺元朗八鄉被人拉，其間一度都有反抗。

2017年4月16號晚，一位南亞裔嘅男人喺尖沙咀麽地道非禮咗一位20歲嘅女人，警方喺接報之後趕到，將嗰位男人拉咗。油尖旺區議會議員許德亮表示，涉及南亞裔人嘅罪案愈嚟愈多，令市民非常擔心。

2017年4月29號晚，喺香港深水埗黃竹街嘅楓樹街球場，分別有印度裔同巴基斯坦裔嘅男人聚集，總共有大約50人。佢哋各自手持利刀、鐵棍、高球棍同玻璃樽等嘅武器互相毆鬥，其中6位印度裔嘅人持有嘅「行街紙」表明佢哋係酷刑聲請人士。

2017年5月1號晚，兩批每邊有三十幾人嘅南亞裔人士，喺牛頭角定安街富安大廈對開聚集。佢哋互相叫囂對峙，其中有人手持鐵通同埋開山刀。兩邊嘅人展開追逐，警方到場之後，兩邊嘅人都作鳥獸散，逃去無踪

2017年5月2號嘅朝早，有大批南亞裔人喺荔枝角道近桂林街一帶，手持利刀同棍，互相追打。警方到場之後拉咗6個人，同埋追捕咗其他喺逃嘅涉案人士。

2017年8月19號下晝，一位23歲索馬里籍嘅酷刑聲請人士，喺油麻地因為冇錢嫖妓，老羞成怒咁攞住生果刀，喺人來人往嘅廟街隨機追斬途人，一位巴基斯坦籍嘅酷刑聲請人俾佢斬傷咗。後嚟，嗰位索馬里人俾警員制服之後拉咗。

## 參看
*酷刑聲請

## 參考文獻

## 出面網站
*執法及酷刑聲請審理部  入境事務處2013年年報
馬利奧派對超級巨星

**馬利奧派對超級巨星**（英文：Mario Party Superstars），係由任天堂同埋ND Cube合作開發嘅派對遊戲，2021年10月29日喺任天堂Switch推出。本作收錄咗100個嚟自歷代《馬利奧派對》1至10代作品嘅小遊戲同埋5個遊戲地圖。

## 遊戲項目

## 參考


## 出面網頁
*
*瑪利奧維基馬利奧派對超級巨星
*馬利奧派對超級巨星影片
身體最誠實

《**身體最誠實**》（）係香港無綫電視製作嘅醫學健康節目，由莫樹錦、李佳芯、何沛珈、梁超怡主持，2023年6月26號到7月12號逢禮拜一到三 22:30-23:05喺翡翠台播。

## 出面網頁
*無綫電視節目網頁 - 身體最誠實 

## 電視節目變遷
煮東煮西

《**煮東煮西**》（）係香港無綫電視製作嘅飲食節目，由黃翠如、連詩雅、陳自瑤主持，大廚黃亞保、莫家嘉，幫廚支嚳儀、顏志恆，2023年7月17號到8月2號逢禮拜一到三 22:30-23:05喺翡翠台播。特別版《**煮東煮西中秋篇**》喺2023年8月24、25號禮拜四、五 22:30-23:05喺翡翠台播。

## 出面網頁
*無綫電視節目網頁 - 煮東煮西 

## 電視節目變遷
奇蹟小店

《**奇蹟小店**》（（EPG用名）；（網站用名））係香港無綫電視製作嘅訪談節目，由肥媽主持，2023年8月7號到8月23號逢禮拜一到三 22:30-23:05喺翡翠台播。

## 出面網頁
*無綫電視節目網頁 - 奇蹟小店 

## 電視節目變遷
乳透社

**乳透社**（），係一個基於恥笑中共中央總書記習近平嘅亞文化「辱包文化」而成立嘅網絡組織，主要以整鬼畜影片同社會新聞嘅方式恥笑習近平同其他中共領導人，主要作品有《秦城歡迎你》等。

## 參考

## 出面網頁
* YouTube頻道：乳透社·小反旗
* YouTube頻道：乳透社·小池塘Winnie the Pool
* YouTube頻道：乳透社·逃生艙
* Odysee頻道：乳透社·寬衣室RutersWinnieHub
* Rumble頻道：Ruters乳透社
* 
* Telegram頻道：乳透社🐻
約埋班Friend去旅行

《**約埋班Friend去旅行**》（）係香港無綫電視製作嘅遊埠節目，由周嘉洛、陳瀅、王灝兒、朱敏瀚、張振朗、賴慰玲主持，2023年9月18號到10月4號逢禮拜一到三 22:30-23:05喺翡翠台播。

## 出面網頁
*無綫電視節目網頁 - 約埋班Friend去旅行 

## 電視節目變遷
談婚論嫁

《**談婚論嫁**》（）係香港無綫電視製作嘅婚姻資訊節目，由林盛斌、麥美恩、糖妹主持，2023年3月30號到3月31號禮拜四到五 22:30-23:05喺翡翠台播。

## 出面網頁
*無綫電視節目網頁 - 談婚論嫁 

## 電視節目變遷
同屋企人去旅行

《**同屋企人去旅行**》（）係香港無綫電視製作嘅遊埠節目，由關禮傑、關楓馨、林溥來、關宛珊、袁偉豪、張寶兒主持，2023年5月4號到5月19號逢禮拜四到五 22:30-23:05喺翡翠台播。

## 出面網頁
*無綫電視節目網頁 - 同屋企人去旅行 

## 電視節目變遷
無窮之路 III - 無垠之疆

《**無窮之路 III - 無垠之疆**》（）係香港無綫電視製作嘅紀錄片節目，由陳貝兒主持，2023年11月9號到12月8號逢禮拜四到五 22:30-23:05喺翡翠台播。製作特輯喺2023年11月8號禮拜三 22:30-23:05喺翡翠台播。

## 出面網頁
*無綫電視節目網頁 - 無窮之路III - 無垠之疆 

## 電視節目變遷
咁你都唔識

《**咁你都唔識**》（）係香港無綫電視製作嘅遊戲節目，由鄭詩君、謝嘉怡、黃紫恩、胡敏芝主持，2023年7月27號到8月18號逢禮拜四到五 22:30-23:05喺翡翠台播。最後一集喺2023年8月20號禮拜日22:00-22:30喺翡翠台播。

## 出面網頁
*無綫電視節目網頁 - 咁你都唔識 

## 電視節目變遷
羅密歐與祝英台

《**羅密歐與祝英台**》（）係香港無綫電視製作嘅時裝電視劇，由陳茵媺同陳豪領銜主演，並由周嘉洛、游嘉欣、江美儀、蔣祖曼、鄭子誠、吳子冲、鄺潔楹同徐榮聯合演出，監製陳維冠。套劇以東方嘅《梁山伯與祝英台》同西方嘅《羅密歐與朱麗葉》兩個愛情故仔做藍本重新創作嘅架空背景愛情劇。
## 出面網頁
* 羅密歐與祝英台 | TVB 無綫電視

類:2023年無綫電視劇集
湯瑪斯·費爾法克斯

**托馬斯·費爾法克斯**（，），英國北約克郡人。係英國新模範軍嘅將領、圓顱黨議員。佢喺英國內戰期間做議會軍嘅總司令，同埋克倫威爾等人打敗咗國王查理斯一世嘅軍隊。
韋恩惠勒

**韋恩·惠勒**（，），美國俄亥俄州人。係美國嘅一位律師、反沙龍聯盟嘅阿頭，亦係20世紀美國禁酒令嘅起草人。
搽醬

**搽醬**係一種食物，通常用刀搽喺包同餅等食物上面。 搽醬加喺食物度可以增加味道同口感。 牛油同軟芝士係典型嘅搽醬。

**三文治搽醬**係一種除咗配料（例如火腿、蛋等）額外加喺三文治嘅調味料。 常用嘅三文治搽醬有牛油、蛋黃醬、 芥辣同番茄醬，佢哋嘅變體比如千島醬、他他醬亦好常見。

搽醬同莎莎醬之類嘅點醬唔同，後者通常唔係搽喺食物表面，反而係將食物點落去。 

常見嘅搽醬包括奶製搽醬（芝士、 忌廉、牛油）、人造牛油、 蜜糖、果占、堅果類 （花生醬、腰果醬、榛果醬、Nutella)、酵母類（例如Vegemite同Marmite）、魚春（譬如魚子醬同明太子醬），仲有肉類（法式肉醬）。

## 睇埋

* 點醬
* 花生醬

## 參考

## 出面網站

*
藤原道長

**藤原道長**（，），喺日本平安時代嘅公卿、外戚。佢喺藤原家嘅長者，曾做右大臣、左大臣、攝政同太政大臣。

## 參考
* 歴史コラム 藤原道長
食鬼方塊

**食鬼方塊**（英文：Pac-Attack），係由南夢宮開發嘅消除類遊戲，1993年推出。

## 參考


## 出面網頁
*食鬼維基食鬼方塊
*食鬼方塊影片
*食鬼方塊線上遊戲

‎
卡爾施密特

**卡爾·施密特**（，）係德國嘅法學家、政治哲學家。佢喺第三帝國時代係納粹主義嘅重要思想家，提出咗決斷論呢個概念。

## 出面網頁

類:法學家
林宣武

**林宣武**，香港親中派政治人，香港再出發大聯盟發起人之一。
## 公職
*香港再出發大聯盟發起人
## 參考來源
霍爾蒂·米克洛什

**霍爾蒂·米克洛什**（，），係匈牙利嘅軍人、獨裁者。喺奧匈帝國時代做海軍總司令，軍階係上將。佢喺1920年3月1號到1944年10月15號做匈牙利政權嘅攝政王。

## 參考
* ''Trianon Hungary''. U.S. Library of Congress Country Study
* Horthy, Miklós: The Annotated Memoirs (pdf)
* John Flournoy Montgomery, The Unwilling Satellite e-book version on historicaltextarchive.com
* Miklós Horthy Association 
* Biography of Admiral Miklós Horthy
* Montgomery,John,Flournoy: Hungary-The unwilling satellite
維多·伊曼紐二世

**維多·伊曼紐二世**（，），喺撒丁王國嘅第八位君主，1849年3月23號到1861年3月17號在位。1861年創立咗意大利王國，做首位國王。

## 參考
* External link: Genealogy of recent members of the House of Savoy
* View of Venezia Square Victor Emmanuel II monument
愛德華多達托

**愛德華多·達托**（，），係西班牙嘅保守黨政治人、律師。佢喺亞利方疎十三世時代做咗3任首相。任內爆發咗一戰，佢採取中立嘅政策。1921年3月，喺馬德里畀暗殺死咗。

## 參考

## 出面網頁
* Eduardo Dato e Iradier
傑馬爾帕夏

**傑馬爾帕夏**（，），喺鄂圖曼帝國嘅政治人、獨裁者，做帝國嘅海軍大臣。佢同埋恩維爾帕夏、塔拉特帕夏畀當時稱做「三帕夏」。

## 參考
* 
* 
* 
* Hasan Kayali: Cemal Pasa, Ahmed, in: 1914-1918-online. International Encyclopedia of the First World War
馬爾托夫

**馬爾托夫**（，）係俄羅斯帝國時嘅社會主義革命家、哲學家同作家。1903年佢同列寧決裂，做孟什維克嘅阿頭。

## 參考
* Julius Martov archive
* Biography from Spartacus Educational

類:俄羅斯帝國人
超級太空侵略者

**超級太空侵略者**（英語：Super Space Invaders），係由TAITO開發嘅射擊遊戲，1990年推出。

## 參考


## 出面網頁
*太空侵略者維基超級太空侵略者
*超級太空侵略者影片
*超級太空侵略者線上遊戲‎

‎
達娃·德姆

Dasho**達娃·德姆**（，）係不丹官員，1965年至1985年間曾經喺皇家秘書處、廷布宗政府、、皇家顧問委員會等機關擔任重要職務。1981年，佢協助建立不丹全國婦女協會，1985年當選為該會書記，任職至2009年退休。喺2018年去世。

## 早年
1944年5月16日，達娃·德姆喺不丹哈阿宗嘅達楚寺（）出世。1956年至1963年間，佢係最早一批接受現代教育嘅不丹人。之後，佢獲得不丹政府嘅獎學金，前往印度求學深造。

## 政治生涯
1965年6月1日，達娃·德姆就任皇家秘書處私人秘書，展開官場生涯。1967年10月，佢成為廷布宗政府冉將（，係宗政府副官），做到1971年7月。不丹成立後，佢轉任外交部禮賓司司長。1973年至1985年間，佢獲任命為皇家顧問委員會（後改組為國家委員會）委員。

達娃·德姆係不丹第一位女性冉將。1967年就任嘅時候，佢喺首都廷布獲第三任不丹國王吉格梅·多吉·旺楚克授予Dasho頭銜，係少數獲授呢個頭銜嘅女性之一。另外，佢仲係不丹第一位女性公務員、皇家顧問委員會第一位女性委員。

## 其他活動
達娃·德姆喺1971年冉將任內喺澳洲修讀英語口語文憑課程，1973年喺日本一間公共行政學院修讀全國性政府行政課程。

1981年，達娃·德姆協助建立不丹頂級婦女組織不丹全國婦女協會。卸任皇家顧問委員會委員之後，佢喺1985年2月23日當選為嗰個會嘅書記，任職至2009年退休。

達娃·德姆仲參與咗1985年同1995年第四次世界婦女大會。

## 逝世
達娃·德姆喺2018年2月15日喺辛布逝世，享壽73歲。佢嘅遺體喺當月26日火化。不丹樞密院喺新聞稿表示：「不丹人民將珍視、銘記佢為國家做出嘅無私奉獻同服務。」

## 參考資料
太空侵略者II

**太空侵略者II**（英語：Space Invaders Part II），係由TAITO開發嘅射擊遊戲，1979年推出。

## 參考


## 出面網頁
*太空侵略者維基太空侵略者II
*太空侵略者II影片

‎
艾莉莎列曼

**艾莉莎狄波拉列曼**（**Alisha Debora Lehmann**，）係瑞士女足球員，司職前鋒，2021年由韋斯咸足球會轉投阿士東維拉，2024年轉會到祖雲達斯，着7號波衫。
## 出面網頁
* Alisha Lehmann | AVFC，阿士東維拉 

類:瑞士足球員
類:女運動員
類:雙性戀者
類:愛華頓球員
類:韋斯咸足球會球員
類:阿士東維拉球員
類:祖雲達斯球員
太空侵略者極限

**太空侵略者極限**（英語：Space Invaders Extreme），係由TAITO開發嘅射擊遊戲，2008年推出。

## 參考


## 出面網頁
*太空侵略者維基太空侵略者極限
*太空侵略者極限影片
*太空侵略者極限線上遊戲‎

‎
衝浪之音

**衝浪之音**（）係中國反政府YouTuber，專整「辱包」影片。佢個名源自「衝浪文化」。

2023年10月5號，佢個YouTube賬號畀YouTube公司永久封殺，理由係佢個賬號「嚴重或屢次違反『禁止發佈故意騷擾及恐嚇或威脅他人嘅內容』嘅YouTube網站規矩」、「騷擾同霸凌」習近平。

過咗幾日，衝浪之音本人失踪。佢嘅朋友推測，佢share咗Bilibili網嘅短link（包含），噉樣暴露身份而畀差佬搵到捉咗。

## 參考

## 出面網頁
*
史華西半徑

**史華西半徑**（）係任何具有質量嘅物質都存在嘅一個臨界半徑特徵值。星體一旦塌縮到細過佢嘅史華西半徑，就會因為自身重力塌縮成為一點，從而變成黑洞。太陽嘅史華西半徑大約2.95公里，地球嘅史華西半徑得大約8.87毫米。
中央站 (京畿道)

（），副名（），係首都圈電鐵4號綫同水仁・盆唐綫共綫區間沿綫嘅一座高架車站，位於大韓民國京畿道安山市檀園區古棧洞。廣域鐵道新安山綫開通後，本站將成為三綫交會嘅轉搭站。

## 車站佈局
星系團

**星系團**（）係由引力連繫嘅一組星系，一般包含咗幾百到幾千個星系。規模比較細嘅就叫星系群。規模再大嘅就叫超星系團。
星系群

**星系群**（）係由引力連繫嘅一組星系，一般包含咗唔多過50個星系。規模比較大嘅就叫星系團。規模再大嘅就叫超星系團。
超星系團

**超星系團**（）係由引力連繫嘅一組星系，由大量星系團組成，係成個宇宙入面最大規模嘅結構。
拉尼亞凱亞超星系團

**拉尼亞凱亞超星系團**（）係個超星系團，包含銀河系同附近大約10萬個星系。
巨引源

**巨引源**（）係喺拉尼亞凱亞超星系團中心嘅長蛇-半人馬座超星系團附近嘅引力異常處，一個等同幾萬個銀河系質量嘅引力中心，距離地球1.5億到2.5億光年。
星協

**星協**（）係個好鬆散嘅星團，鬆散過疏散星團同球狀星團，有大概10到100粒可見星。
活躍星系核

**活躍星系核**（）係星系中心嘅一個緊密區域，會發放電磁波譜嘅能量，而呢啲光度並唔係由恆星發放嘅。
星暴星系

**星暴星系**（）係種恆星形成速度異常咁高嘅星系，通常出現喺兩個星系過度靠近或者發生碰撞嘅情況。
太陽星雲

**太陽星雲**（）係種星雲假說，指太陽系形成初期嘅分子雲，之後逐漸形成恆星（太陽）同各行星。
星系嘅形成同演化

**星系嘅形成同演化**（）係物理宇宙學入面嘅一類研究，涉及由均質開始形成同質宇宙同埋異質宇宙嘅過程，第一個星系嘅形成，星系隨時間變化嘅方式，同埋喺附近嘅星系中觀察到嘅各種結構同過程。
星雲假說

**星雲假說**（）係物理宇宙學入面一種假說，用嚟解釋太陽系嘅形成同演化，亦適用其他行星系，係由分子雲逐漸演變成恆星同行星。

## 睇埋
*太陽星雲
老派美食之必要

《**老派美食之必要**》（）係一套由好好制作製作嘅飲食節目，由洪韻騏、梁樂童、曾琸庭主持。節目由2023年11月6號到11月24號，禮拜一到五 20:30-21:00，喺香港奇妙電視有限公司嘅HOY TV首播。節目會介紹香港懷舊美食。

## 每集一覽

## 睇埋
*《老派小店之必要》

## 出面網頁
*老派美食之必要 | HOY TV 節目
*好好制作YouTube頻道：老派美食之必要

## 電視節目變遷
白山市

**白山市**可以係指：
* 白山 (日本)，日本石川縣一市
* 白山 (中國)，中國吉林省一市
馬利奧派對Advance

**馬利奧派對Advance**（英文：Mario Party Advance，係由任天堂同埋Hudson Soft合作開發嘅派對遊戲，2005年推出。

## 參考


## 出面網頁
*
*瑪利奧維基馬利奧派對Advance
*馬利奧派對Advance影片
狐獴

**狐獴**（*Suricata suricatta*）係食肉目獴科**細尾獴屬**嘅唯一物種，主要生活喺非洲南部。
中標津町

**中標津町**（）係日本北海道根室振興局標津郡嘅一個町，喺北海道東部。中標津町2023年9月30號人口有22,542人，總面積有。

## 攷

## 出面網頁

*
加拿大馬鹿

**加拿大馬鹿**（*Cervus canadensis*）係鹿科鹿屬嘅一個物種，主要生活喺加拿大同亞洲東北部。
北伐

**北伐**，係指中國史上由南向北嘅大規模戰略進攻。响中國近現代史入便，「北伐」一詞通常係指1926年至1928年間發生嘅國民革命軍北伐。

「北伐」呢個名詞成日响中國史入便出現，係由於有具體軍事實力同埋政權威脅嘅遊牧民族入侵通常源於北方；而受威脅一方嘅政權或軍事力量，好多時亦都可以倚靠南方山河天險防守，進入對立狀態；並且喺軍事實力或經濟條件許可時向北方政權進行反擊。

响歷史文化層面，北伐兩字一般被認為有意圖統一、收復河山嘅意義。

## 中國史上出名嘅北伐
### [[秦]][[漢]]
*蒙恬北伐（前214年），秦朝將軍蒙恬北伐匈奴嘅軍事行動。
*項梁北伐（前208年），楚國義軍項梁北伐秦兵章邯，章邯大勝，斬項梁。
*項羽北伐（前207年），楚國義軍項羽（項梁嘅侄哥，楚霸王）北伐秦兵章邯，响鉅鹿郡大敗秦兵，章邯投降。
*漢武帝北伐（前133年至前119年），劉徹對匈奴大規模嘅軍事行動。
*漢宣帝北伐（前103年至前71年），劉詢對匈奴嘅軍事行動，漢朝响烏孫、烏桓嘅幫手之下，打贏匈奴。
### 三國
#### [[曹魏]]
*曹操北伐（200年至207年），割據河南嘅曹操攻滅河北袁氏集團並征服遼東烏桓人嘅仗，史稱「白狼山之戰」。
#### [[孫吳]]
*孫權北伐（208年至234年），吳大帝孫權北伐曹魏嘅仗，史稱「合肥之戰」。
#### [[蜀漢]]
*關羽北伐（219年），三國蜀漢將軍關羽討伐曹魏嘅仗，其後關羽畀東吳偷襲，兵敗身亡，史稱「樊城之戰」。
*諸葛亮北伐（228年至234年），三國蜀漢諸葛亮討伐曹魏嘅仗。
*姜維北伐（238年至262年），三國蜀漢姜維繼承諸葛孔明遺志討伐曹魏嘅仗。
### [[東晉]]、[[南北朝]]
*祖逖北伐（320年），東晉為收復西晉故土嘅軍事行動。
*褚裒北伐（349年），為收復東晉故土嘅軍事行動。
*殷浩北伐（353年），為收復東晉故土嘅軍事行動。
*桓溫北伐（354年、356年及369年），桓溫為咗收復東晉故土而攻擊前秦等國或討伐叛將嘅戰役。
*謝安北伐（384年），在淮南、淝水之戰（376年至383年）後為東晉收復故土嘅軍事行動。
*劉裕北伐（409年至410年、416年至417年），劉裕為咗收復東晉故土，消滅咗南燕、後秦。
*魏太武帝北伐（429年至449年），拓跋燾主動反擊漠北遊牧民族，北伐柔然汗國嘅軍事行動，一共打咗七場仗。
*元嘉北伐（430年、450年、452年），為劉義隆討伐北魏、收復河南嘅軍事行動。
*天監北伐（505年），為蕭衍討伐北魏嘅軍事行動。
*陳慶之北伐（528年至529年），蕭衍趁住北魏爆發六鎮之亂之機，派陳慶之討伐北魏嘅軍事行動。
*太建北伐（573年），為陳頊討伐北齊收復淮南嘅軍事行動。
### [[隋]][[大唐|唐]]
*隋與突厥之戰（581年至602年），楊堅對北方遊牧民族突厥所發動嘅軍事行動。
*唐滅東、西突厥之戰（620年至657年），李淵、李世民、李治祖孫三代發動對東突厥、西突厥嘅軍事行動，最後成功消滅兩國，並控制西域。
**陰山之戰（630年），大唐將軍李靖在陰山襲擊並大破東突厥軍，令到東突厥頡利可汗畀人生擒。
### 五代
*顯德北伐（959年），柴榮北伐契丹，收復燕雲十六州入便嘅瀛州、莫州嘅軍事行動。
### [[北宋]]
*雍熙北伐（986年），趙匡義為咗收復幽雲十六州，而對大遼發動嘅軍事行動。
*澶州之戰（1004年），趙恆應寇準建議親自討伐大遼，而發動嘅軍事行動。
*宣和伐遼（1122至1123年），趙佶為咗消滅大遼而發動嘅軍事行動。

### [[南宋]]
*岳飛北伐（1134年至1140年），岳飛為咗收復北宋故土討伐大金嘅軍事行動。
*隆興北伐（1163年），趙昚君臣趁住完顏亮被殺、大金發生內亂嘅機遇，為咗收復故土討伐大金嘅軍事行動。
*開禧北伐（1206年），由韓侂冑主導，為咗收復故土而討伐大金嘅軍事行動。
*端平入洛（1234年），南宋同埋大蒙古國夾手夾腳消滅大金、收復北宋西京洛陽嘅軍事行動。

### [[大元|元]]末
*紅巾軍北伐（1357年至1362年），韓林兒嘅宋政權為咗推翻大元而進行嘅軍事行動。
### [[大明]]
*徐達北伐（1367年至1369年），中山武寧王徐達同埋開平忠武王常遇春率領大明軍隊北伐，1368年攻陷大元京師大都，元順帝北狩，史稱北元，1369年攻佔元上都。
*洪武北伐，大明建立後，朱元璋為咗消滅北元而打嘅八場仗。
**明太祖第一次北伐（1370年），徐達、李文忠等贏到開巷。
**明太祖第二次北伐（1372年），徐達、李文忠等輸多贏少。
**明太祖第三次北伐（1380年），沐英出兵突襲，北元國公脫火赤畀人生擒。
**明太祖第四次北伐（1381年），徐達、沐英等出兵北元，凱旋而回。
**明太祖第五次北伐（1387年），馮勝等打贏北元名臣納哈出，遼東從此變咗大明勢力範圍。
**明太祖第六次北伐（1387年至1388年），北元政權在捕魚兒海戰役後元氣大傷，藍玉封涼國公。
**明太祖第七次北伐（1390年），晉恭王朱棡、朱棣率兵出擊，生擒蒙古將領乃兒不花。
**明太祖第八次北伐（1396年），燕王朱棣出兵，蒙古將領索林帖木兒被俘。
*永樂北伐（1409年、1414年、1422年、1423年、1424年），朱棣共五次親征北元殘餘勢力韃靼、瓦剌等部落，收降兀良哈三衛。
*明英宗北伐（1449年），朱祁鎮北伐瓦剌，在土木堡畀瓦剌生擒，史稱「土木堡之變」、「己巳之變」。
*明武宗北伐（1517年），朱厚照反擊南下嘅達延汗所發動嘅軍事行動，史稱「應州大捷」。
#### 南明
*黃道周北伐（1645年），南明隆武朝廷大學士黃道周出師江西對抗大清嘅軍事行動。
*鄭成功北伐（1657年至1659年），南明鄭成功聯合朱由榔、張煌言對抗大清嘅軍事行動。
### [[大清]]
*太平天國北伐（1853年至1855年），係太平天國北上征伐大清政府嘅一次重要軍事行動。
### [[中華民國 (1912–1949)|中華民國大陸時期]]
*國民革命軍北伐（1926年至1928年），係中國國民黨蔣介石政權武力掃除軍閥，統一中國嘅軍事行動。

類:中國史
黑犀牛

**黑犀牛**（*Diceros bicornis*）係奇蹄目犀牛科**黑犀牛屬**嘅唯一物種，主要生活喺非洲東部。
洪韻騏

**洪韻騏**（**Wincy Hung**，），係香港女歌手，2022年HOY TV選秀節目《就是青春》冠軍。
## 演出
### 電視節目（[[HOY TV]]）
*2022年：《就是青春》參賽者
*2023年：《老派美食之必要》主持
*2024年：《健康關注組》主持（第五季起）
*2024-2025年：《港式流行》嘉賓主持（第4-8、10-11、13-15、19、23-24、27、30、32集）
*2025年：《好好生活》主持
*2025年：《100 樣可能》主持

## 出面網頁
* 
* Wincy 洪韻騏 － 就是青春｜HOY TV
梁樂童

**梁樂童**（**Stephanie Leung**，）係香港女歌手，2022年HOY TV選秀節目《就是青春》十強。之後佢幫過一啲HOY TV嘅外購劇唱香港版主題曲。現為旗下歌手。
## 簡歷
梁樂童喺香港出世，佢自少喜愛繪畫彈結他，唱歌等多方面藝術發展。到18歲起參加過唔同選秀節目，包括內地AKB48選秀，韓國唔同偶像經紀公司選秀，亦曾在香港本地參加過不少歌唱比賽，最後成功參選HOY TV選秀節目《就是青春》。

2023年1月19號，梁樂童喺新城知訊台擔任節目《四四六六拆掂佢》嘉賓主持。

2023年7月，梁樂童首次推出單曲《心甘情願》。

## 演出
### 電視節目（[[HOY TV]]）
*2022年：《就是青春》參賽者
*2023年：《老派美食之必要》主持
*2025年：《好好生活》主持
*2025年：《100 樣可能》主持

## 音樂作品
### 單曲

### 派台歌曲成績

*（*）上榜中
*（-）未能上榜
*（×）沒有派往該台

## 獎項
*2024年： - 最有前途新人獎 優異獎
## 參考

## 出面網頁
* 
* 
* Stephanie 梁樂童 － 就是青春｜HOY TV
曾琸庭

**曾琸庭**（**Alice Tsang**，），原名**曾焯鋌**，係香港女歌手兼舞蹈員，2022年HOY TV選秀節目《就是青春》第4名。2025年佢成為女子組合偶像女生嘅成員。

## 生平
曾琸庭喺香港出世，喺上水畢業，而家喺香港理工大學測量系讀書。佢原本打算去澳洲讀物理治療課程，但當時為咗參加《就是青春》而無讀。

## 演出
### 電視節目（[[HOY TV]]）
*2022年：《就是青春》參賽者
*2023年：《沖繩咖啡地圖》主持
*2023年：《四處首羅》主持
*2023年：《老派美食之必要》主持

## 參考

## 出面網頁
* 
* Alice 曾琸庭 － 就是青春｜HOY TV
一樂燒鵝

**一樂燒鵝**係香港燒味鋪，喺中環士丹利街。

1957年，朱燕森同李招娣兩公婆經營一樂冰室，賣蛋糕、菠蘿包、奶茶、紅豆冰等等。後來因為李招娣同七女生 cancer，朱燕森賣咗一樂冰室來交醫藥費。到1976年，朱家喺大埔大明里搵到鋪位重開。新嘅一樂嗰時開始由冰室轉做燒臘飯店，除咗做蛋糕同麵包之外，仲賣燒味，例如燒鵝、燒肉、叉燒。

朱家有7兄弟姊妹，其中5個都生咗阿媽遺傳嘅腦腫瘤，相繼過身。大佬朱建華話，為咗屋企人嘅醫藥費，2000年以1050萬港元賣咗大埔總店鋪位。2000年朱家分家產後，朱建華攞100萬畀四弟朱健輝喺中環租鋪創業。到2003年 SARS 疫情，朱健華以1175萬買返大埔鋪位。2018年，朱建華退休，執咗大埔總店，放售鋪位。

四弟朱健輝後生試過撈偏，不過因為賭錢而輸晒身家，唯有返香港大埔一樂總店幫佢阿爸手。2000年喺中環開鋪，2011年獲得《Michelin 指南》推介，2015至2019年都攞到 Michelin 1星。

## 參考

## 出邊網頁

*
劉鳳英

**劉鳳英**，香港親中派政治人。
## 政治立場同參與
佢係香港親中派人士。

佢亦支持香港基本法第23條立法，喺2020年5月，佢曾經參與一份由「23同盟」、「香港政研會」同「民眾聯席」等多個激進親中派團體發起嘅聯署，要求就基本法23條立法，聯署內容又以黑暴攬炒形容香港反送中運動示威者嘅行為。
## 參考來源
林景升

**林景升**，香港親中派政治人，香港再出發大聯盟發起人之一。
## 公職
*香港再出發大聯盟發起人
## 參考來源
林超英

**林超英**，香港親中派政治人、氣象專家、環保人士，前香港天文台台長。
## 公職
*香港再出發大聯盟發起人
## 參考來源
林雲峰

**林雲峰**，香港親中派政治人兼建築師，前全國政協委員，2016年香港立法會選舉建築、測量、都市規劃及園境界功能界別候選人。
## 公職
*香港再出發大聯盟發起人
## 參考來源
林廣兆

**林廣兆**係香港親中派政治人，香港再出發大聯盟發起人之一，香港中銀國際副董事長，曾經係全國人大代表。

## 部分公職
* 漳州二中校友會永遠榮譽會長
* 中國和平統一促進會香港總會首席顧問
*香港再出發大聯盟發起人
*兩岸青年創新交流中心榮譽顧問
*兩岸和平發展聯合總會會長
*仁善福來慈善總社發起人
*香港漳州同鄉總會會長
*香港福建社團聯會榮譽主席
*珠海學院董事局主席
*旅港福建商會教育基金董事會榮譽主席
*香港廈門聯誼總會理事長榮譽顧問

## 部分榮譽

* 2024全球傑出華人獎(功在家國獎)

## 政治立場
佢係香港親中派人士，2014年有份贊助慶祝中國65週年嘅官方國慶晚會，又曾經參與活動推廣學習貫徹三中全會。

喺2015年中，佢曾經參與聯署支持當時喺831框架之下，高提名門檻，並未賦予真正選擇權嘅特首普選方案。

2016年初，因為政府小販政策問題，旺角引發魚蛋革命，佢曾經喺之後參與聯署聲明，譴責暴亂。

佢支持排除民主派人士嘅所謂愛國者治港同埋大幅度削減直選議席嘅選舉制度。

## 參考來源
Budgie (桌面環境)

**Budgie** 係一個獨立、免費、開源嘅桌面環境，專為 Linux 同其他類 Unix 作業系統而設計。由嚟自 Fedora、Debian、Arch Linux 等 Linux 發行版嘅貢獻者團隊組成嘅 Buddies of Budgie 組織精心開發。Budgie 嘅設計理念主打簡單、簡潔同優雅嘅用戶界面，同時提供多元化嘅方式，可以彈性地擴充或者自訂你嘅桌面環境。

同其他桌面環境例如 Cinnamon 唔同，Budgie 冇參考平台，呢就係話所有裝咗 Budgie 嘅發行版建議係預設嘅設定上，追求最適合各種用戶體驗，唔受其他桌面環境嘅影響。

唔止咁，Budgie 嘅開源性質令社群可以參與貢獻，不斷優化同擴展呢個桌面環境。呢種開放嘅合作方式促使更多創新，同時確保使用者可以享受到一個現代同高效率嘅桌面作業系統。

## 歷史
Budgie係由Ikey Doherty嚟創造嘅，佢係佢新嘅Linux發行版 EvolveOS 嘅預設桌面環境，最後就做名做Solus。佢嘅目的係用GNOME嘅部分組件，開發一個更輕巧同埋傳統啲嘅桌面，但係保留返當時GNOME提供嘅大部分功能。發展計劃係喺宣佈嘅，而首個公開版本係喺之後快速推出。

2015年，Budgie經歷一連串嘅版本，最後喺嗰年12月發布咗版本10，全面改用Vala編程語言寫代碼庫。呢個桌面亦迅速擴展到除咗 Solus 之外嘅其他發行版，包括2015年SparkyLinux同埋Manjaro就採用咗呢個桌面環境。2016年，Arch Linux、Ubuntu同Void Linux都跟進，而專為Ubuntu而創建嘅“remix”版本最終改名為Ubuntu Budgie，之後成為Canonical嘅官方版本。

Doherty喺對代碼庫提交咗最後一次代碼。之後，喺宣佈，因未知原因，Doherty停止同Solus團隊嘅溝通，令Solus（同埋Budgie）失去咗首席開發人員。Joshua Strobl，成為新成立嘅Solus核心團隊嘅成員，亦係Budgie嘅積極貢獻者，就接替Doherty離開後負責繼續發展Budgie。

喺，Strobl辭去咗Solus嘅職務，成立咗Buddies of Budgie，一個新嘅組織，致力於Budgie嘅發展，同其他活躍嘅貢獻者合作。喺呢個新組織底下，Budgie嘅發展焦點由Solus轉移到改善所有裝有Budgie嘅發行版嘅用戶體驗。呢個新組織底下嘅第一個版本係v10.6，喺公佈。

2022年期間，呢個桌面環境陸續有增量版本。喺呢段時間內，曾經停止參與Solus項目嘅貢獻者開始貢獻畀其他Linux發行版。特別係，Joshua Strobl開始貢獻畀Fedora Linux，令Budgie被納入Fedora存儲庫，同埋獲批准係Fedora 38一齊發布Fedora Budgie “spin”。

2023年就會睇到v10.7嘅推出，呢係Buddies of Budgie底下嘅第二個重要版本，同埋Budgie套裝集會被包含喺FreeBSD度 - 係第一個BSD嘅衍生版本，會提供呢個桌面 - 同埋喺NixOS。

## 附加組件

### Budgie 桌面檢視
Budgie 桌面檢視係一個軟件組件，旨在提供 Budgie 內的桌面圖標。 Budgie 桌面檢視係用 Vala 實現，同時使用 GTK 3 作為小工具。源代碼係根據 Apache License 2.0 提供。

### Magpie
Magpie 係 GNOME項目 嘅 Mutter 窗口管理器 嘅分支版本，移除咗對 Wayland 嘅支援，主要旨在減輕 GNOME 堆疊升級所帶來嘅維護負擔，穩定於 Mutter API 嘅特定版本。 Magpie 係用 C 語言實現，源代碼係根據 GNU GPLv2 提供。

### Budgie 控制中心
Budgie 控制中心係 GNOME 控制中心嘅分支版本，帶有 Budgie 特定嘅設置同功能，係 Budgie 嘅標準設置應用程式。 Budgie 控制中心係用 C 語言實現，同時使用 GTK 3 同 libhandy 作為小工具。源代碼係根據 GNU GPLv2 提供。

### Budgie 屏幕保護程序
Budgie 屏幕保護程序係 GNOME 屏幕保護程序嘅分支版本，包含額外嘅修復同小更新，用於在系統鎖定時提供身份驗證提示。 Budgie 屏幕保護程序係用 C 語言實現，同時使用 GTK 3 作為小工具。源代碼係根據 GNU GPLv2 提供。

### Budgie 背景
Budgie 背景係 Budgie 默認嘅一套背景圖片，供 Linux 發行版使用，如果它們未提供自己嘅圖片。呢套圖片完全由公有領域圖片組成。 源代碼同圖片係根據 Creative Commons Zero v1.0 許可證提供。

## 評價
Budgie一般而言係受到好評，評論指出佢吸引人嘅視覺設計同直觀嘅佈局。Bertel King於2018年寫道：「Budgie感覺就似係有人將GNOME嘅精華，把唔太好嘅地方去咗，設定咗啲出色嘅默認選項，然後傳送返俾世界。」不過，King亦將呢一點視為負面，寫道Budgie 「可能更似係GNOME嘅定制版本，而唔係一個獨立嘅實體。」 John Perkins形容Budgie為「一個美麗嘅桌面，旨在提供明智嘅默認值同一個漂亮嘅界面」，但對於它在除了Solus之外嘅其他發行版上有限嘅可用性表示遺憾。

## 參考

## 出面網頁
* 

類:基於GTK嘅桌面環境
類:自由桌面環境
類:軟體分支
類:使用Meson嘅軟件
類:X視窗系統
林燁

**林燁**，香港親中派政治人。

佢曾經參與公開聯署支持北京未經諮詢或香港人同意，強行訂立嘅《港版國安法》。

## 部分公職
* 中國和平統一促進會香港總會常務理事
*香港再出發大聯盟發起人
*中國文藝志願者協會會員
*香港中華文化總會常務理事/常務副會長

## 參考來源
邵善波

**邵善波**（）係香港學者。

## 職位
* 中國全國政協委員
* 前香港政府中央政策組首席顧問
*香港再出發大聯盟發起人

## 個人榮譽
* 銀紫荊星章（1998年）
* 太平紳士（2017年）
* 金紫荊星章（2017年）

## 參考來源

## 出面網頁

類:康乃爾大學舊生
類:威斯康辛大學舊生
類:九龍華仁書院舊生
類:廣州人
施俊匡

**施俊匡**，香港親中派政治人。怡高集團董事。

喺2022港區全國人大代表選舉，佢支持樓家強。

## 公職
*香港再出發大聯盟發起人
*2023 - 2025 年度地區青年發展及公民教育委員會(大埔區)委員
*香港九龍城工商業聯會2022-2024第十屆執行委員會副會長
*九龍城區分區委員會(啟德)委員

## 參考來源
施展熊

**施展熊**，祖籍福建石獅，香港親中派政治人，香港大寰（集團）有限公司主席。

## 公職
*香港再出發大聯盟發起人
*香港島各界聯合會第七屆榮譽會長
*第八、第九屆全國政協委員
*中國工商聯常委
*中國自行車協會副理事長
*中國外商投資協會理事
*深圳外商投資協會副會長

## 政治立場
佢係香港親中派成員。佢有份贊助慶祝中國65週年嘅官方國慶晚會。

喺2015年中，佢曾經參與聯署支持當時喺831框架之下，高提名門檻，並未給予選民真正選擇嘅特首普選方案。

### 選舉經歷
2006年，佢喺選舉委員會界別分組選舉自動當選成為選委（中國人民政治協商會議）。

## 事件
喺2011年1月，佢曾經遭招商銀行入稟高院呈請破產，但去到9月雙方同意下獲撤銷。

## 參考來源
方文昌

**方文昌**（）係臺灣學者，籍貫苗栗，臺灣國際商學策進會同埋臺灣知識協會嘅創會理事長，做過台北大學商學院院長。2023年11月起接任大葉大學校長。

2017年，佢旗下嘅國際商學策進會被牛津大學期刊一篇探討掠奪性集團嘅社論點名批評，後續揭發涉及佢一系列喺臺灣嘅掠奪性出版集團業務。

## 學歷
*  西北大學電腦博士

## 參考


## 出面網頁
* 首長辦公室|大葉大學

類:臺灣大專院校校長
大葉大學

**大葉大學**（，DYU），簡稱**大葉**，係一所位於台灣彰化縣大村鄉嘅私立大學，校區位喺八卦台地山麓。大葉大學嘅前身係1990年創立嘅大葉工學院，到1997年先更名為大葉大學。自2023年11月起，方文昌接任大葉大學校長。

## 出面網頁
* 大葉大學

類:臺灣嘅大學
類:彰化縣
施明耀

**施明耀**，香港親中派政治人，香港再出發大聯盟發起人之一。
## 公職
*香港再出發大聯盟發起人
## 參考來源
石工

**石工**，工匠一種，以加工石材為業，組合成品，亦叫**石匠**。依種職業好古老，文明初期就有。石材同木材，並為好古老建材。而石材堅硬耐久，無論屋宇、城牆、街道、石器、石像、石燈、墓碑等等，都要石工做。古時好多宏偉屋宇，都見到石工手藝。

禮記曲禮下篇咁寫，「天子之六工、曰、土工、金工、 *石工* 、木工、獸工、草工。典制六材。五官致貢、曰享。」可見石工對天子好重要。

石工架生有釘、有槌、有鑿等等。

### 攷
時間跳躍

**時間跳躍**，時空穿梭分支。時間穿梭可以同時兩個自己，然而時間跳躍，得意識傳到過去或者未來自己，唔會同時有兩個自己。跳到舊時，改變就會產生平行世界，另行發展。而跳到第日，就直接改變。

時間跳躍隻字，出自一九六八年筒井康隆小說越時少女，同時和製英語為**time leap**，即**タイムリープ**。講有少女經歷幾次重複度日，無端端返返過去。更嚴謹故事結構，就出自一九九五年高畑京一郎小說時間跳躍聽日即尋日，故仔內裏探究時間跳躍現象，次次跳返去到都會變。

依啲就成為故事題材。有啲寫到好易改變，有啲就寫成過去好難改變，跳好多次結果一樣。

## 攷
加拿大真相及和解委員會

**加拿大真相及和解委員會**（，簡稱 **TRC**；，簡稱 **CVR**），又譯**加拿大真相與和解委員會**，係一個加拿大已經解散咗嘅常務委員會（）；2008年成立，2015年出咗最終報告之後解散。

## 攷
軟禁

**軟禁**係將某個人限制喺特定範圍入面（例如只可以留喺屋企唔准出街），並且監察佢嘅行動，對外通訊嘅打電話或上網可能會被禁止或受到限制，令佢失去行動嘅自由，但軟禁會比坐監自由少少。

## 曾經被軟禁嘅人
*昂山素姬
*趙紫陽
*戈巴卓夫

## 出面網頁
*軟禁 - 廣東話解釋
在港菲律賓人

**在港菲律賓人**係香港人口入面第二大嘅族群，人數有大約18萬人，佢哋多數以外籍家庭傭工嘅身份嚟到香港。

## 專業人士同居民
雖然從事家庭傭工嘅菲律賓人人數，往往遠超其他菲律賓人，但係喺香港嘅菲律賓人專業人士其實都相當多。有啲係建築師同土木工程師，喺香港嘅一啲較為突出嘅建築物和建築項目度做嘢。另外有一啲係信息技術嘅專業人士，亦有一啲係專業服務（會計、烹飪、牙科、設計、金融、法律、音樂、牧師等）。

喺被僱用嘅菲律賓家庭傭工中，有很大一部分喺菲律賓都有其他專業，即使那啲有大學學位嘅人，亦都因為有更好嘅經濟機會而喺香港工作，而佢哋係喺1949年第一批嚟到香港嘅專業界菲律賓人。有唔少菲律賓人喺中環商業區做服務業，亦都有喺香港迪士尼樂園做演藝人員或者其他演員。

香港東區嘅菲律賓居民人數最多，其中有3.24％嘅人口係有菲律賓血統（14,596人）。

## 語言
香港大多數嘅菲律賓人用英文同本地人溝通，而佢哋自己嘅朋友和社區就保持使用菲律賓話嚟溝通。佢哋之中有大多數人都係喺日常生活中用慣咗幾句廣東話短語，亦有少部分人完全識講廣東話。

在港菲律賓人同印度裔或者巴基斯坦裔嘅香港人唔一樣，佢哋嘅廣東話普遍都唔流暢，因為大部分嘅菲律賓工人都唔打算長期留喺香港。

## 商業
中環環球大廈嘅好多鋪頭都係由菲律賓人經營，包括賣電信、銀行服務、食品、同雜誌。

## 娛樂
每逢星期日，通常會有一大班菲律賓嘅女工人喺中環各地聚集，例如中環滙豐總行大廈嘅地下大堂、環球大廈、遮打花園、皇后像廣場等嘅地方。香港嘅好多女工人通常每個禮拜都休息一日（而且多數係星期日），佢哋會食自製嘅食物、唱歌、同埋買賣各種物品。

## 宗教
大多數香港嘅菲律賓人都係天主教徒，有一唔少數量嘅人喺新教教會和非教派教堂度聚集，亦都有少數係回教徒或者佛教徒。大部分嘅菲律賓人都會喺星期日上晝參加教會活動，而香港好多天主教教區亦會為菲律賓人提供以菲律賓話為主嘅活動。跟據香港羅馬天主教教區喺2011年嘅估計，香港有大約12萬菲律賓天主教徒，係非華裔教徒嘅大多數。

喺信奉基督教嘅人入面，除咗天主教信徒外，亦有好多菲律賓人係新教嘅信徒。過去30年嚟，菲律賓嘅福音派基督徒嘅人數急劇增長。

## 對香港音樂界嘅影響
菲律賓人被視為比較有音樂天份。喺20世紀初嘅上海，當時係世界各地樂手嘅聚集地之一，其中唔少都係嚟自菲律賓。隨著中國大陸戰亂，大量菲律賓嘅樂手由上海移居到香港，佢哋嘅演奏同埋編曲技藝甚高，喺呢兩個方面曾經係香港音樂界嘅主力，而香港音樂人黃霑（黃湛森）喺佢嘅博士論文度肯定咗菲律賓樂手對香港流行音樂發展嘅貢獻。

香港本地流行音樂成熟咗之後，樂壇仍然有唔少菲律賓裔或者有菲律賓血統嘅歌手、幕後製作人，包括：戴樂民、鮑比達、奧金寶、杜自持、盧東尼、杜麗莎、韋綺姍、露雲娜、杜德偉同杜德智兩兄弟、恭碩良、關智斌、 衛蘭同衛詩兩姊妹、王灝兒、鍾柔美等。

## 攷

*Mentioned in review "My Filipino one and only" Reese Deveaux The Standard, 18 September 2004

類:香港人口
類:菲律賓人
施祥鵬

**施祥鵬**，香港親中派政治人。
## 公職
*香港再出發大聯盟發起人
*香港中華文化總會創會會長

## 政治立場
佢係香港親中派成員。佢有份贊助慶祝中國65週年嘅官方國慶晚會。 

喺2015年中，佢曾經參與聯署支持當時喺831框架之下，高提名門檻嘅特首普選方案。 

2016年初，因為政府小販政策問題，旺角引發魚蛋革命，佢曾經喺之後參與聯署聲明，譴責暴亂。 

### 選舉經歷
2006年，佢喺選舉委員會界別分組選舉自動當選成為選委（中國人民政治協商會議）。

## 參考來源
查懋聲

**查懋聲**（，），浙江海寧人，係香港左派元老查濟民大仔，香港親政府陣營（商界親中派）政治人（第八至十一屆全國政協香港委員）、生意人，曾經做過香港興業主席，2020年11月6號，因胰臟癌復發，响加州三藩市與世長辭，享年77歲。
## 公職
*香港海洋公園主席（1997年到2000年）
*全國政協香港委員（第八至十一屆）
*香港特別行政區第一屆政府推選委員會委員
*香港再出發大聯盟發起人
## 參考來源


類:浙江人
類:全國政協香港委員
類:癌死者
洪綺敏

**洪綺敏**（，），香港親中派新聞工作者、前香港兩間免費電視台新聞主播。
## 公職
*香港再出發大聯盟發起人
## 參考來源
紀文鳳

**紀文鳳**，香港親中派政治人，商界人物，曾入職香港廉政公署及擔任大學校務委員。

## 政治立場
佢係香港親中派成員。佢有份贊助慶祝中國65週年嘅官方國慶晚會。

## 公職
*香港再出發大聯盟發起人
*香港中華文化總會名譽會長
## 參考來源
胡明添

**胡明添**，香港親中派政治人，香港再出發大聯盟發起人之一。
## 公職
*香港再出發大聯盟發起人
## 參考來源
胡章宏

**胡章宏**，香港親中派政治人，大灣區共同家園投資有限公司總裁。

## 部分公職
*大灣區共同家園青年公益基金顧問
*香港再出發大聯盟發起人
*香港金融發展局董事
*香港中國金融協會永遠榮譽主席
*香港中國併購公會主席

## 參考來源
胡葆琳

**胡葆琳**，香港親中派政治人。黃埔後代、抗戰將領後人。香港金夏實業集團副董事長。

## 早年經歷
佢從小喺上海長大，1979年去香港生活，由於歷史原因，胡葆琳同阿爸相處嘅時間唔長。

## 部分公職
* 中國和平統一促進會香港總會會務顧問
*香港再出發大聯盟發起人
*香港中華總商會婦女委員會常務委員
*香港中華文化總會名譽會長
*全國政協委員
*滬港社團總會副會長

## 政治立場
佢係香港親中派成員。話要弘揚黃埔精神，反對港獨同埋台獨。佢另外支持大幅度削減區議會直選議席同埋限制非建制派人士參選嘅所謂嘅「支持完善地區治理建議方案」。

## 家庭
佢阿爸係胡靖安。

## 參考來源
英煒

**英煒**，香港親中派政治人，合怡發展有限公司董事，喺哈爾濱有唔少投資同業務。

## 事件
喺2015年5月，佢曾經因為酒後駕駛，之後喺漆咸道北炒車，之後被捕。

## 政治立場
佢政治立場係親中派。有份支持北京未經諮詢或香港人同意，強行訂立嘅《港版國安法》。

## 公職
*香港再出發大聯盟發起人
*港區省級政協委員聯誼會秘書長
*哈爾濱市政協常委
*香港黑龍江經濟合作促進會召集人
## 參考來源
樓茜妮

**樓茜妮**（**Teresa Lou**，）係前香港亞洲電視女藝員，1999年亞洲小姐競選冠軍兼最上鏡小姐。

## 演出作品
### 電視劇（[[亞洲電視]]）
*2000年 香港一家人 飾  阿蓮
*2000年 你想的愛 飾 Ada
*2001年 祖先開眼 飾 阿花
*2002年 暴風型警 飾 關美琪
*2002年 親子情未了 飾 姚海琳
*2002年 有求必應 飾 馬拉高
*2003年 萬家燈火 飾 Lily
*2004年 八號巴士站站情 飾 錢歡顔
中國歌曲排行榜頒獎典禮

**中國歌曲排行榜頒獎典禮**（簡稱**中歌榜頒獎典禮**）係中國嘅北京人民廣播電台嘅北京音樂台搞嘅音樂頒獎典禮，喺1994年到1995年同埋2000年到2012年每年搞一屆，而原定2013年搞嗰屆提前到2012年底搞，之後就冇搞過。
間條

**間條**係一種花紋花臣，異色相間咁款，睇到一條條，一間間咁，又叫**條紋**，又叫**斑紋**。異色可唔同色，亦可同色而有深有淡。

跟方向睇，叫直紋、橫紋或者斜紋。
間條粗幼無定，粗又得，幼又得，曲又得，直筆甩又得，條條咁闊又得，時粗時幼又得，變化萬千。
自然有間條，好似班馬黑白相間，或又者虎橙黑相間咁。
間條喺旗上面都常見，好似美國旗、希臘旗咁。

西洋有啲地方，以間條衫畀囚犯着，尤其黑白相間更加經典。
而封路帶都有用到間條，而危險線亦好多時黃黑相間。

## 動物

動物間條斑紋，有兩用，一為隱身，二為警告。斑紋通常直紋為，同草木方向一樣，但亦有啲有橫紋。

## 植物

植物有唔少間條。葉、莖、花、菓都有。有啲天生，然而草木有病，有啲葉會有間條。

## 衣着

西洋中世紀，有立法迫人棄民囚犯着間條衫。娼婦都要着。依種鄙視睇法，十八世紀開始有變化，由此添入時裝入便。一九五八年法國立法水兵着廿一間，一間表示拿破崙一次勝利，令間條又另一啲意義。

## 旗

早年間條旗，當中有奧地利旗，一二三〇年就有。而經典紅白多間，出自英國東印度公司，紅白九到十三間。後尾唔少旗都會揀間條，一間代表一啲。如美國旗，間條代表初期十三州，一間一州。中華民國五色旗，間條代表五族共和，一間一族。

## 生活

日常生活有唔少間條。如理髮紅白藍間。如要人留心危險，黃黑間、橙黑間。如過馬路黑白斑馬綫。如條碼將數碼記喺黑白間。封路膠帶亦有唔少兩色相間。

## 攷
孫大倫

**孫大倫**，香港親中派政治人，旗下公司中港照相經營「快圖美」晒相同埋喺香港、中國代理日本富士菲林嘅產品。
## 公職
*香港再出發大聯盟發起人

## 政治立場
佢係香港親中派一員。
### 選舉及提名經歷
喺2016年，佢成為香港特别行政區選舉委員會批發及零售界委員。之後，佢有份提名林鄭月娥參與2017年香港行政長官選舉。
## 家庭
孫大倫嘅仔孫道弘係灣仔區委任區議員，新民黨黨員。

## 參考來源
廣州市執信南路小學

**廣州市執信南路小學**，喺廣州竹絲崗三馬路11號，屬越秀區教育局管。1972年創辦，叫竹絲崗小學，1996年改成依家個名。

2010年7月9號，《羊城晚報》嘅報導《越秀區執信南路小學要求學生不管是上課還是課餘時間，都要講普通話》，話呢間學校個校長極力推行普通話教育，要求學生上堂要講撈話，落堂同書友傾計、玩嗰陣都要講撈話，要學生互相監督檢舉揭發。

1個學生家長話：「學校專門嗌環保小衛士來監督， 一旦發現有學生講粵語，就會記名，交畀老師處理。聽我女講，違反規定就要扣學分，扣10分以上就唔准做班幹部，仲要全校點名批評。」

## 參考
街名

**街名**係一種名，用來認街認路。地埗上面會有街名，有啲會為街上屋宇加上編號門牌，方便人搵。不過並非處處都用街名，好似日本城下町，啲街又窄又亂，咁未必有名，就會分細區用上編號，何丁目何番何號。類似結構亦唔止日本有。

街名可以隨人任改，然而專名加通名較為常見。以香港為例，一般街名，如青山道，青山屬專名，道屬通名。然而少數好似十間同己連拿利咁，·唔用通名。有啲會加四方、八方，拆開兩三段，如德輔道就拆成東中西三段，有按西式接尾，好似皇后大道東，有按唐人放喺通名前，好似文咸東街咁。有啲又分上下，舊新咁，如上亞厘畢道，舊山頂道咁。

英國美國興叫購物地區，中間條街叫主街，Main Street，或高街，High Street，其次就第二街，Second Street。唐人地方唔會叫。雖則有啲村會有市，有條正街或大街，後面加條後街咁。美國至常見街名，正正第二街。

傳統唐人街名，多數喜慶同好意頭，其次就地貌風土典故而名。西洋興用人名，有用姓，有用名，唐人原本唔點用，皆因名緯有忌，後來都跟西方習慣，以留名後世。亦有以原居地而名，以紀思鄉之情。而遠路名，就會去目地而名，如大埔道，就市區去大埔而名。不過依興兩地名取字命名，如青沙公路，青衣到沙田咁解。有啲街除咗本名，亦有花名，以示條街當地行頭，如永安街又名花布街，以賣花布出名。

通名各有各分法。按大細層次，急道、大道、橫街窄巷小徑，各有一堆命名法，可以跟當地來睇。亦有按形狀，亦有跟功用。西洋依方面特別多，又可能幾種話混用，山林水莊，圓方弓屈，諸如此類，都做得通名。唐名基本就簡單好多，道、路、里、巷、徑、圍、臺、坊、地、場、橋。功能形狀，亦可以添字，如公路、隧道、廣場、大橋、繞道、天橋、前地、圓形地、馬路、大馬路、斜巷。有啲英文特別走廊、交匯處、幹線，葡文斜坡、石級。

有時名有啲隨意，未必名相符合，時代準則亦有唔同。好似有啲街好窄巷咁，有啲街就闊到大道咁。西洋定義林蔭大道，即Avenue，亦未必有一排排樹。

街名有時會改名。有啲認為不合時宜，有啲為咗紀念，有啲想好聽啲，有啲將錯就錯，有啲以示新政。有時政治轉變，改好幾次都唔奇。

## 攷

類:街道
類:名
孫德基

**孫德基**，香港親中派政治人，香港再出發大聯盟發起人之一。
## 公職
*香港再出發大聯盟發起人
## 參考來源
孫燕華

**孫燕華**，富莊集團副主席，一新美術館創辦人。

## 學歷

* 2004年5月：美國卡耐基梅隆大學工商管理理學學士學位、哲學文學學士學位
* 2009年2月：美國哥倫比亞大學組織心理學碩士學位
* 2021年11月：美國哈佛大學教育博物館研究文學碩士學位
* 2022年11月：香港浸會大學頒授榮譽人文學博士學位

## 家庭
佢阿爸係孫少文，阿媽係孫蔡吐媚。

## 政治立場
佢係香港親中派嘅支持者。2015年2月，佢曾經就香港行政長官普選向香港立法會提交意見書，支持北京強行訂立，對候選人資格大幅度限制嘅831框架，又建議引入強制投票制度。

佢亦曾經有份支持北京未經諮詢或香港人同意，強行訂立嘅《港版國安法》，並參與一份相關聯署，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。

## 獎項
2017 年，獲香港特別行政區民政事務局頒授嘉許狀。

2020 年，獲頒授行政長官社區服務獎狀。

## 公職
*香港特區特首政策組專家組成員
*香港藝術發展局委員
*發展局保育歷史建築諮詢委員會成員
*文化體育及旅遊局博物館諮詢委員會
*民政事務總署沙田文化藝術推廣委員會副主席暨表演及活動工作小組召集人
*香港再出發大聯盟發起人
*香港各界文化促進會執行主席
*廣西壯族自治區政協委員
*香港各界文化促進會第7屆理事會執行長
*香港青少年美育之星會長
*2023 - 2025 年度地區青年發展及公民教育委員會(觀塘區)委員
*孫少文基金會主席
*SML集團董事
*香港浸會大學基金榮譽會董
*香港浸會大學諮議會榮譽委員
*香港新活力青年智庫會長
*香港教育大學基金董事局成員
*仁濟醫院何式南小學校董
*仁濟醫院嚴徐玉珊幼稚園校董
*香港教育博物館教育承傳顧問委員會委員
*香港青年聯會第三十一屆會董會常務會董
*香港青年新創見第二屆會董
## 參考來源
容思瀚

**容思瀚**(Soloman)，香港親中派政治人。佢喺保險界嘅工作有時會得到一啲媒體嘅報導。

佢細個時候嘅志願係做律師，長大後都實現咗呢個夢想。不過，由於一次受傷嘅經歷，佢決定轉去保險業。佢喺英國大學畢業返港之後，曾經喺大律師樓工作過。

## 公職
*香港再出發大聯盟發起人
*江蘇省政協委員
*香港政協青年聯會常務副主席

## 政治立場
佢係香港親中派成員，反對港獨，2022年曾經公開讚揚習近平講話。武漢肺炎香港疫情期間曾經參與一啲親中派組織嘅防疫活動。

## 家庭
佢阿爸係容永祺。

## 榮譽

* 2024年香港十大傑出青年得主之一

## 參考來源
孫必達

**孫必達**，香港親中派政治人。孫中山嘅侄曾孫。

## 部分公職
* 中國和平統一促進會香港總會會務顧問
* 兩岸和平發展聯合總會第4/5屆榮譽會長
*香港再出發大聯盟發起人

## 參考來源
徐兆兒

**徐兆兒**，香港親中派政治人。

## 政治立場
佢係香港親中派成員。主張香港多進行同中國以及其他國家嘅體育交流。

## 公職
*香港再出發大聯盟發起人
*2023 - 2025 年度地區青年發展及公民教育委員會(油尖旺)委員
*灣仔區分區委員會(灣仔南)委員
*四川省政協委員
*香港政協青年聯會常務副主席
## 參考來源
徐揚生

**徐揚生**（）係中華人民共和國機械工程學者，中國工程院院士，香港中文大學（深圳）校長。

## 政治參與
*香港再出發大聯盟發起人

## 參考來源
班哲明‧凱瑟克

**班哲明‧凱瑟克**（Benjamin William Keswick），香港親中派政治人兼商人，曾經做過怡和集團行政總裁。
## 公職
*香港再出發大聯盟發起人
## 參考來源
馬介璋

**馬介璋**，香港親中派政治人，香港再出發大聯盟發起人之一。

喺2014年，佢有份贊助慶祝中國65週年嘅官方國慶晚會。

## 公職
*香港再出發大聯盟發起人
*香港島各界聯合會第七屆榮譽會長

## 爭議

### 野雞大學頭銜爭議
佢報稱攞到嘅亞洲知識管理學院院士頭銜，但有線新聞喺2019年報道，亞洲知識管理學院其實係一間野雞大學，未獲認可，比錢就有得攞佢哋唔同嘅頭銜。

## 選舉經歷
2006年，佢喺選舉委員會界別分組選舉自動當選成為選委（中國人民政治協商會議）。

## 睇埋

* 馬介欽
* 馬鴻銘
* 達成集團
* 華南城
* 佳寧娜飲食集團
* 蔡加敏
* 蔡志明
* 佳寧娜控股
* 馬鴻文
* 香港慈雲閣
* 華東城

## 參考來源
執 (量)

**執**，量一種，手指公同食指執起份量，尤其講鹽講糖講香料講鼻煙，並唔講準確幾多。

有啲會定，以茶匙計，八分一，十六分一，甚至廿四分一。然而無一定準則。

## 攷
DV

**DV**，拉丁字母串字，指：

## 電子

* 數碼影片，Digital Video
* 可變電阻器，Disk Varistor

## 社會

* 家庭暴力，英文Domestic violence

## 其他
*應變數 dependent variable
* 505，羅馬數字DV
袁福和

**袁福和**，香港親中派政治人，香港再出發大聯盟發起人之一。
## 公職
*香港再出發大聯盟發起人
## 參考來源
FD

**FD**，拉丁字母串字，指：

* 消防處，Fire Department

* 253，FD，十六進制數字
* 軟碟，Floppy disc
* 定期存款，Fixed deposit
黃泓祖

**黃泓祖**（**Taco Wong**，）係香港男藝人，2023年ViuTV選秀節目《全民造星V》攞第7名，之後做咗MakerVille男藝員。

## 演出
### 電視劇（ViuTV）
* 2025年：《光明大押》飾 阿細

### 節目主持（ViuTV）
* 2024年：《新年流流返乜工》
* 2025年：《咁樣過年至正路》
* 2025年：《幾廿歲人搞邊科？》
* 2026年：《聲的築城者》

### 節目演出（ViuTV）
* 2023年：《全民造星V》6號參賽者
* 2023-2024年：《造星唔造星？》參加者
* 2024年：《唔鹹唔淡香港指南》第6集嘉賓
* 2024年：《美麗40路》第一階段評判
* 2025年：《P1X3L 5G 上位計劃》第16集嘉賓

## 音樂作品
*2023年：《9SHAKE》（WinWin Feat. **Cotaboii**）

## 出面網頁
*
*全民造星V：黃泓祖
*MakerVille - 黃泓祖
何居倬

**何居倬**（**Adams Ho**，）係香港男藝人，2023年參加ViuTV選秀節目《全民造星V》入圍20強止步，之後同年正式加盟MakerVille，2026年2月轉為自由身。

## 演出
### 節目主持（ViuTV）
* 2024年：《今天只做一「健」事》
* 2024年：《藝術團睇2》
* 2025年：《咁樣過年至正路》
* 2025年：《怨女俱樂部》
* 2025年：《不一樣的愛情》
* 2026年：《730 玩返轉》

### 節目演出（ViuTV）
* 2023年：《全民造星V》49號參賽者
* 2023-2024年：《造星唔造星？》參加者
* 2023年：《區區有得揀》嘉賓
* 2025年：《我要爆Show》第2集嘉賓
* 2025年：《P1X3L 5G 上位計劃》第16集嘉賓
* 2025年：《逃出災難紀》第2集演出
* 2025年：《Chat KP》第21-22集趣友

### 電視劇（ViuTV）
* 2025年：《光明大押》飾 阿成

## 出面網頁
*
*全民造星V：何居倬
*MakerVille - 何居倬
劉瑞威

**劉瑞威**（）係香港男藝人，前SM娛樂練習生，香港跳舞團體Yes Official前成員之一。2019年參加ViuTV選秀節目《全民造星II》，2023年再參加《全民造星V》，同年正式簽約MakerVille成為旗下藝人。

## 背景
劉瑞威自中學時期學習舞蹈及足球運動，曾遠赴韓國和中國大陸SM Entertainment 做練習生，早期活躍香港K-Pop界跳舞圈，未參加比賽前已有Fans團。

佢2019年參加《全民造星II》入圍96強被淘汰出局。 

佢2023年參加《全民造星V》播出前期，由於佢造型照、背景等多方面同上屆季軍許軼相似，被媒體稱為「男版Day」，最終入圍30強後止步。

佢喺《全民造星V Summer Live 2023》，獲安排以「8人限定男團」演出，被媒體笑稱為「Mirror 2.0 」。

劉瑞威喺《全民造星V》決賽完結後早已同ViuTV簽約，之後喺《ViuTV 2024》節目巡禮亮相，並正式宣布落實加盟MakerVille。

## 個人生活
劉瑞威視同公司師兄Anson Lo、Mirror為偶像，並以男團、跳唱歌手為目標。

佢喺曼徹斯特城足球會的球迷。

## 演出

### 《[[全民造星V]]》(2023）
（比賽時期英文名為**Meow**）

### 《[[全民造星V#相關節目|全民造星V Summer Live 2023]]》

### 現場表演

* 2023年：《ViuTV年中無休2023節目發布會》表演者

* 2023年：《全民造星V Summer Live 2023》表演者

* 2023年：《ViuTV 2024》表演者 

* 2024年：《ViuTV 2025 節目巡禮》表演者

### 電視節目（ViuTV）
* 2019年：《全民造星II》73號參賽者
* 2023年：《全民造星V》87號參賽者
* 2023年：《粉絲福利署》 嘉賓
* 2023年：《區區有得揀》嘉賓
* 2023-2024年：《造星唔造星？》主持
* 2024年：《唔鹹唔淡香港指南》嘉賓
* 2024年：《美麗40路》第一階段評判
* 2024年：《周六食花生》第23集花生友
* 2024年：《文藝誌》主持
* 2025年：《我要爆Show》第11、15集嘉賓
* 2025年：《咁樣過年至正路》主持
* 2025年：《課後遊樂場》主持
* 2025年：《P1X3L 5G 上位計劃》第16集嘉賓
* 2025年：《睇體練緊乜》主持
* 2025年：《手尋藝術》主持

### 電視節目（RTHK）
* 2024年：《Pet Pet 搞邊科2》嘉賓 #10

### 劇集（ViuTV）

* 2024年：《出租大叔》飾 少年陳國豪
* 2024年：《無用的謊言》飾 賀少鈞

### MV
*2023年：楊安妮 《Throw Away》

## 出面網頁
*
*全民造星V：劉瑞威
*MakerVille - 劉瑞威
林昆樂

**林昆樂**（**Stick Lam**，）係香港男藝人，2023年ViuTV選秀節目《全民造星V》入圍30強後止步，之後做咗MakerVille男藝員。

## 演出
### 電視節目（ViuTV）
* 2023年：《全民造星V》69號參賽者
* 2023-2024年：《造星唔造星？》參加者
* 2023-2024年：《準時開飯》主持（第211、215、220集）
* 2024年：《新年流流返乜工》主持
* 2024年：《今晚煮邊科》主持
* 2024年：《磚造美學》主持
* 2024年：《美麗40路》第一階段評判
* 2024年：《今天只做1件事》認真專員
* 2025年：《跟住大佬去旅行》主持
* 2025年：《咁樣過年至正路》主持
* 2025年：《我要爆Show》第10集嘉賓
* 2025年：《P1X3L 5G 上位計劃》第16集嘉賓
* 2025年：《老友記實用手冊》第14集嘉賓
* 2025年：《細事都被你看透》主持／演出
* 2026年：《菁新力量》主持
* 2026年：《男人亂講嘢》嘉賓主持（第19集）／主持（第21集起）

### 電視劇（ViuTV）
*2024年：《無用的謊言》飾 賴浩程
*2025年：《麻甩媽咪》飾 殮房職員

## 出面網頁
*
*全民造星V：林昆樂
*MakerVille - 林昆樂
陳樂庭

**陳樂庭**（**Chan Lok Ting**，）香港男藝人，2023年ViuTV選秀節目《全民造星V》入圍60強後止步，其後成為MakerVille男藝員。

## 演出
### 電視節目（ViuTV）
* 2023年：《全民造星V》96號參賽者
* 2023年：《全民造星V Summer Live 2023》表演者
* 2023年：《ViuTV 2024》表演者
* 2023年：《區區有得揀》嘉賓
* 2023-2024年：《造星唔造星？》參加者
* 2024年：《全民運動日誌》主持
* 2024年：《今天只做一「健」事》主持
* 2024年：《電影夢遊》主持
* 2024年：《美麗40路》第一階段評判
* 2025年：《咁樣過年至正路》主持
* 2025年：《我要爆Show》第9、10、15集嘉賓
* 2025年：《P1X3L 5G 上位計劃》第16集嘉賓
* 2025年：《細事都被你看透》主持／演出

### 電視劇（ViuTV）
*2024年：《無用的謊言》 飾 溫子佑

### MV
*2023年：楊安妮 《SENSEI》
*2023年：楊安妮 《Throw Away》
*2023年：楊安妮 《9SHAKE》
*2024年：《造星唔造星？》主題曲《GET OVER》

## 出面網頁
*
*全民造星V：陳樂庭
*MakerVille - 陳樂庭